Snapchat क्या है और इसे Use कैसे करें? - Hindi Adviser\nSnapchat Kya Hai – What is Snapchat in Hindi?\nSnapchat कैसे काम करता है – How Does Snapchat Work in Hindi?\nSnapchat App डाउनलोड कैसे करें?\nAndroid में Snapchat डाउनलोड कैसे करें?\niOS में Snapchat डाउनलोड कैसे करें?\nSnapchat में Account कैसे बनाये – How To Create Account in Snapchat in Hindi\nSnapchat कैसे इस्तेमाल करें – How To Use Snapchat in Hindi?\n3) Lenses और Filters\n6) Snap Map\n8) Voice और Video Calls\n10) My Eyes Only\nSnapchat में Video कैसे बनाएं?\nSnapchat Streak क्या होता है?\nSnap Streak कैसे बनाए?\nSnapchat पर Messages को कैसे Delete करें?\nSnapchat App पर Call कैसे करे?\nSnapchat App पर Video Call कैसे करे?\nSnapchat का इस्तेमाल लोग क्यों करते हैं?\nSnapchat App सुरक्षित है ?\nFrequently Asked Questions For Snapchat – Snapchat के लिए अक्सर पूछे जाने वाले सवाल\nSnapchat कब लॉन्च किया गया था?\nSnapchat किस देश का है?\nक्या Snapchat App पर कोई थर्ड पार्टी एप से Screenshots लेना Legal है?\nक्या Snapchat App के बिना हम Snapchat पर Login कर सकते है?\nक्या Snapchat Account बनाने के लिए फोन नंबर का Use कर सकते है?\nSnapchat एक Multimedia Messaging App है। जिसमे हम तरह तरह के Filters का उपयोग करके Snap यानी कि Photos और Videos बना सकते है। और अपने Snapchat friends के साथ शेयर कर सकते है। शेयर किया हुए Snap seen होने के बाद गायब हो जाता है। साथ ही इस एप में हम अपने दोस्तो के साथ Chatting और Video Call भी कर सकते है।\nSnapchat में हमे कई तरह के Filters, Lanses, Bitmojis और Fun Effects देखने को मिल जाते है।\nGoogle Play Store पर यह एप को 4.3 और Apple App Store पर 3.8 कि Rating मिली हुई है। गूगल प्ले स्टोर पर से 1 Billion से भी ज्यादा लोगो ने Snapchat App डाउनलोड किया है।\nSnapchat एप में हम अपने कैमरा का उपयोग करके इसमें दिए गए फिल्टर और इफेक्ट्स की मदद से बेहतरीन फोटोज और विडियोज शूट कर सकते है।\nइसके साथ ही जो भी फोटोज और वीडियो हमने बनाए है उसे हम स्टोरी पर डाल सकते है तथा अपने दोस्तो के साथ रोजाना Snaps शेयर करके स्ट्रीक बना सकते है।\nSnapchat हमे चैटिंग और वीडियो कॉल्स के जरिए अपने दोस्तो के साथ बाते करने कि परमिशन भी देता है। स्नैपचैट पर हम अपना BitMoji अवतार क्रिएट कर सकते है। और यह अवतार हमारे DP में सेट रहता है। हम इसके बजाए कोई दूसरा हमारा फोटो DP में नहीं सेट कर सकते।\nSnapchat पर भजे हुए Chats और Snaps एक बार देख लेने के बाद यानी कि Seen हो जाने के बाद तुरंत Disappeard हो जाते है। यानी कि गायब हो जाते है। अगर हम चाहे तो इसे हम 24 hours पर सेट कर सकते है। मतलब कि जिसने भी आपके Chats और Snaps भेजे है वो तुरन्त गायब नहीं होंगे। वो 24 घंटे के बाद गायब होंगे।\nSnapchat App एंड्रॉयड स्मार्टफोन्स के लिए Google Play Store और एप्पल iOS फोन्स के लिए Apple App Store पर available है।\nसबसे पहले अपने फोन में “Google Play Store” ओपन करे।\nइसके बाद सर्च बार में “Snapchat” टाइप करके सर्च करे।\nअब सबसे उपर ही यह एप आजाएगा इस पर “क्लिक” कर ले।\nइसके बाद आपको बाजू में “Install” का बटन दिया होगा उस पर क्लिक करे।\nInstall पर क्लिक करने के बाद एप डाउनलोड होने के बाद इंस्टॉल हो जाएगा।\nअपने एप्पल फोन में “Apple Store” ओपन करे।\nनीचे राइट कोन में सर्च का ऑप्शंस होगा उस पर क्लिक करके उसमे “Snapchat” टाइप करके सर्च कर दे।\nअब यह एप सबसे पहले नंबर पर आजाएगा और इस पर क्लिक कर दे।\nअब आपको “GET” का ऑप्शन दिखेगा। इस पर क्लिक कर ले।\n“GET” पर क्लिक करने के बाद एप डाउनलोड होना स्टार्ट हो जाएगा।\nStep #1: सबसे पहले अपने फोन में “Snapchat” इंस्टॉल करके ओपन कर ले।\nStep #2: अब आपके सामने Log in और Sign Up यह दो ऑप्शन आयेंगे।\nStep #3: नया अकाउंट बनाने के लिए “Sign Up” पर क्लिक करे।\nStep #4: इसके बाद “Continue” पर क्लिक करके परमिशन “Allow” कर दे।\nStep #5: अब अपना “First Name” और “Last Name” डाल कर “Sign Up & Accept” पर क्लिक करे।\nStep #6: अब अपनी “Birthday” डिटेल्स डाले और “Continue” पर क्लिक करे।\nStep #7: अब अपना “Username” सेलेक्ट करे और “Continue” पर क्लिक करे।\nStep #8: अब अकाउंट का “Password” सेट करले और “Continue” पर क्लिक कर दे।\nStep #9: इसके बाद अपना “Mobile Number” डाले और “Continue” कर दे।\nStep #10: अगर आपको मोबाइल नंबर के बजाए अपना Email डालना है तो आपको मोबाइल नंबर के उपर “Sign Up with email instead” लिखा हुआ मिल जाएगा। उस पर क्लिक करके अपना Email डाल के “Continue” पर क्लिक कर दे।\nअब आप देख सकते है कि आपका Snapchat अकाउंट बन चुका है।\nSnapchat App में आप अपने मोबाइल नंबर और ईमेल का उपयोग करके अकाउंट बना सकते है। एप ओपन करने के बाद आपके सामने Snapchat कैमरा का इंटरफेस ओपन हो जाता है। जिसमे आपको फोटोज और वीडियो बनाने के लिए ढेर सारे टूल्स, इफेक्ट्स, लेंसेस आदि जैसी चीज मिल जाती है।\nइसके साथ ही नीचे बॉटम में आपको Map, Chat, Stories और Discover जैसे ऑप्शन्स भी देखने को मिल जाते है। इन सभी के बारे में हम आगे डिटेल में जानेंगे।\nइसमें हम अपना अवतार भी बना सकते है। जिसे स्नैपचैट में BitMoji बोलते है। इसमें हम अपना मन चाहा अवतार बना सकते है और यह अवतार हमारे प्रोफाइल फोटो पर सेट रहता है।\nसाथ ही इसमें हम Snap क्रिएट करके स्टोरी डाल सकते है, और अपने दोस्तो के साथ Snaps शेयर करके Streaks भी बना सकते है।\nस्नैपचैट पर हम अपने दोस्तो को एड करके तथा ग्रुप्स बना करके उनके साथ चैटिंग और वीडियो कॉल्स के जरिए बाते भी कर सकते है।\nSnapchat एप में जो हम फोटो खिचते है या फिर वीडियो शूट करते है उसे Snap कहते है। यह फीचर की मदद से हम हमारे फोन के कैमरा की मदद से फोटो और वीडियो बना सकते है।\nयह फीचर की मदद से हम फोटो और वीडियो कि स्टोरी डाल सकते है। और यह स्टोरी 24 घंटे के लिए उपलब्ध होती है। 24 घंटे होने के बाद गायब हो जाती है।\nSnapchat पर हमे फोटो खिचने और वीडियो शूट करने के लिए बहुत सारे बेहतरीन लेंसेस और फिल्टर मिल जाते है। जिनका उपयोग करके हम अपने फोटोज और वीडियो को कुल बना सकते है।\nदोस्तो, यह फीचर बहुत ही अच्छा लगता है। GeoFilter में आपको अपने लोकेशन के सिटी के फिल्टर देखने को मिल जाते है। जैसे कि अगर आप गुजरात मै अहमदाबाद में है तो आपको अहमदाबाद शहर है अलग अलग फिल्टर देखने को मिल जाएंगे।\nSnapchat एप में आप अपने स्नैपचैट के दोस्तो के साथ चैटिंग भी कर सकते हो। इसके साथ ही आप अपने दोस्तो के साथ Emojis, Stickers, GIFs, Photos और Videos भी शेयर कर सकते है।\nयह फीचर की मदद से हम दुनिया भर के कोई भी लोकेशन के ब्रेकिंग न्यूज और लेटेस्ट ट्रेंड्स जो कि snapchat यूजर्स के द्वारा स्नैपचैट एप पर डाले हुए है उसे हम देख सकते है।\nसाथ ही हम अपने Snapchat friends को भी Map पर देख सकते है कि वे अभी कौनसे लोकेशन पर है और अगर कोई आपका दोस्तो travell कर रहा होता है तो वो भी आपको इसमें देखने को मिल जाता है।\nदोस्तो, यह फीचर में हमको अपने intrest से सम्बन्धित स्टोरीज और फोटोज देखने को मिल जाते है। यह फीचर कुछ कुछ इंस्टाग्राम के सर्च के एक्सप्लोर फीचर की तरह है जिसमें भी हमे अपने मनपसंद चीजे की पोस्ट्स और वीडियो दखने को मिल जाते है।\nदोस्तो, आप एप पर जो भी एक्टिविटी करते है उन सभी एक्टिविटी को एप एनालाइज करता है और फिर उसके मुताबिक आपको स्टोरीज, फोटोज और विडियोज दिखाता है। जिससे आप आपकी मनपसंद चीजे देख कर आनंद ले सके।\nSnapchat App में हम अपने स्नैपचैट के दोस्तो के साथ voice कॉल और video कॉल्स के जरिए जुड़ कर बाते कर सकते है। और साथ ही वीडियो कॉल्स के दौरान हम स्नैपचैट एप के लेंसेस और फिल्टर का भी उपयोग कर सकते है।\nSnapchat App पर जब हम कोई फोटो खींच के या फिर कोई वीडियो बना करके उसे save कर लेते है। तो वे Photos और Videos Snapchat पर Saved हो जाते है। और हम इसे Memories के ऑप्शन में जा करके देख सकते है। और साथ ही अगर कोई Snap को एक साल पूरा होता है तो उसकी नोटिफिकेशन भी हमे मिल जाती है।\nयह फीचर एक लॉकर कि तरह है। इसमें आप अपने Snap डाल करके पासवर्ड सेट कर सकते है। जब आप यह ऑप्शन पर आयेगे तो कोई भी Snaps आपने इसमें डाले हुए है उन्हे देखने के लिए आपने जो पासवर्ड सेट किया है वो डालना होगा। पासवर्ड डालने के बाद ही आप अपने Snaps को देख सकते है।\nदोस्तो, यह फीचर की मदद से आप अपना खुद का अवतार बना सकते है। यानी कि आप अपना BitMoji क्रिएट कर सकते है। BitMoji बनाने के लिए इसमें आप अपने bitmoji के कपड़ों से लेकर आंखो तक सब कुछ एडिट कर सकते है।\nऔर आपका बनाया हुआ BitMoji आपके Snapchat अकाउंट के DP में सेट रहता है। आप अपने DP में BitMoji के अलावा कोई दूसरा अपना फोटो नहीं सेट कर सकते।\nयह फीचर से आप कोई भी Snapchat यूजर की id को सर्च करके ढूंढ सकते है और उसे फ्रेंड रिक्वेस्ट भेज सकते है। साथ ही कोई फेमस क्रिएटर के अकाउंट को सर्च करके उसे सब्सक्राइब भी कर सकते है।\nStep #1: सबसे पहले “Snapchat app” ओपन कर ले।\nStep #2: एप ओपन होते ही आपके सामने कैमरा चालू हो जाएगा और बीच में नीचे एक बड़ा गोल बटन होगा और उसके राइट साइड मे लेंस का ऑप्शन होगा।\nStep #3: अगर आप lens का उपयोग करके वीडियो बनाना चाहते है तो बड़े गोल बटन के राइट साइड मे जो ऑप्शन है उस पर क्लिक करके अपना मनपसंद फिल्टर सेलेक्ट कर ले।\nStep #4: आपको उपर राइट साइड मे Multi Snap, Grid, Timer और Focus जैसे टूल्स भी मिल जाएंगे।\nStep #5: अब आप जो बड़ा वाला बटन दिया है उस पर “Hold Press” करे। होल्ड प्रेस करते ही आपका वीडियो रिकॉर्ड होना स्टार्ट है जाएगा।\nNote:- Hold Press करने के बाद वे बड़े बटन के लेफ्ट साइड मै एक Lock का ऑप्शन दिखेगा। अपनी उंगली को स्वाइप करके उस ऑप्शन पर ले जाएं। अब आप अपनी उंगली हटा लेंगे तो भी वीडियो रिकॉर्ड होता रहेगा। यह ऑप्शन से वीडियो रिकॉर्ड करते समय आपको होल्ड प्रेस करके अपनी उंगली को दबाए रखने की जरूरत नहीं पड़ेगी।\nStep #6: वीडियो रिकॉर्ड हो जाने के बाद आप चाहे तो इसे Edit, Save और Share भी कर सकते है।\nSnapchat पर जब लगातार रोजाना दो फ्रेंड एक दूसरे को Snaps भेजते रहते है तब Snapchat Streak बनती है। और यह रोजाना काउंट होती रहती है।\nउदाहरण के लिए:- अगर कोई दो फ्रेंड 10 दिन लगातार एक दूसरे को 10 Snaps भेजते है तो उनकी 10 Streak बनती है।\nNote:- लेकिन अगर आप एक दूसरे को 24 घंटे के दौरान Snap नहीं भेजते तो आपकी Snapchat Streak टूट जाती है। और वापिस एक नंबर से चालू होती है।\nयह महज एक fun एक्टिविटी है। जिसे यूजर्स अपनी दोस्ती कितनी मजबूत है वे दिखाने के लिए करते है।\nSnapchat Streak बनाने के लिए आपको कुछ भी नहीं करना। बस आपको जिसके साथ Streak बनानी है उसे रोज एक Snap sent कर देना है। आप चाहे तो एक से ज्यादा भी कर सकते है।\nआप ने जिसको Snap sent किया है उनको भी आपको बोलना है की वे आपको रोज Snap sent करे।\nबस अब आप दो-तीन दिन जब रोज एक दूसरे को Snaps भेजते रहेंगे तब आपके फ्रेंड के नाम के साइड मे आपको Streaks दिखाई देगी। और आप Snaps रोजाना एक दूसरे को भेजते रहेंगे तो आपका Streaks काउंट बढ़ता रहेगा।\nलेकिन एक बात ध्यान में जरूर रखें अगर आप एक दूसरे को 24 घंटे के दौरान Snap नहीं sent करते तो आपकी Streaks End हो जाती है। यानी कि आपकी Streaks टूट जाती है। और वापिस एक नंबर से स्टार्ट होती है।\nदोस्तो, ऐसे तो Snapchat पर Messages जब यूजर एक बार पढ़ लेता है यानी कि seen कर लेता है तो उसके बाद मैसेज अपने आप ही डिलीट हो जाते है।\nलेकिन हमे इसके अलावा एक और ऑप्शन मिलता है। यह ऑप्शन अगर हम चूज करते है तो मैसेज seen होने के 24 घंटे बाद अपने आप डिलीट हो जाते है।\nलेकिन अगर आप इस 24 घंटे के पहले मेसेज डिलीट करना चाहते है तो आप manually डिलीट कर सकते है। तो चलिए जानते है कि Snapchat पर messages को कैसे delete करे।\nStep #1: सबसे पहले आप snapchat एप ओपन करके जिस फ्रेंड को भेजे हुए मैसेज डिलीट करने है उस यूजर पर क्लिक करके उनके “Chats” ओपन कर ले।\nStep #2: अब आपको जो भी मैसेज को डिलीट करना है उस पर “Hold Press” करे।\nStep #3: जैसे ही आप होल्ड प्रेस करेगे तो आपके सामने Save in chat, Copy और Delete यह तीन ऑप्शन्स आजाएंगे।\nStep #4: आपको सबसे आखिर वाले “Delete” ऑप्शन पर क्लिक कर देना है।\nStep #5: इसके बाद “Okay” के ऑप्शन क्लिक करें।\nअब आप देख सकते है कि आपका मैसेज डिलीट हो चुका है।\nNote:- दोस्तो, जब आप Snapchat पर अपने कोई भी मैसेज को डिलीट करते है तो जिस यूजर की chat में से आपने मैसेज डिलीट किया है उस यूजर की Chat में मैसेज डिलीट होने के बाद YOU DELETED A CHAT लिखा हुआ दिखाई देता है। और इसे सामने वाला यूजर भी देख सकता है। इससे यह पता चलता है कि सामने वाले यूजर ने कोई मेसेज डिलीट किया है।\nStep #1: सबसे पहले अपने फोन में Snapchat एप open करे।\nStep #2: अब आप जिसे कॉल करना चाहते है उनकी “Chat” पर क्लिक करें।\nStep #3: अब आपको right side में उपर Call और Video Call यह दो Icons दिखाई देंगे।\nStep #4: अब “Call” वाले icon पर क्लिक करे।\nStep #5: जैसे ही आप call वाले icon पर क्लिक करेंगे आपका कॉल dial हो जाएगा।\nStep #1: Snapchat एप open करे।\nStep #2: इसके बाद जिस फ्रेंड को वीडियो कॉल करना है उसकी “Chat” पर क्लिक करे।\nStep #3: अब आपको उपर right side में Call और Video Call के दो icon दिखाई देंगे।\nStep #4: अब “Video Call” के आइकन पर क्लिक करे।\nStep #5: जैसे ही आप वीडियो कॉल के icon पर क्लिक करेंगे आपका वीडियो कॉल dial हो जाएगा।\nदोस्तो, Snapchat कि एक रिपोर्ट के मुताबिक 95% Snapchat यूजर्स का यह कहना है कि यह एप कोई दूसरे एप से ज्यादा उन्हे खुश महसूस करवाता है।\nइसके साथ ही यूजर्स कहते है कि यह एप इस्तेमाल करना उनको बहुत अच्छा लगता है क्युकी इसमें हम अपने दोस्तो के साथ जुड़ के तथा दूसरे फ्रेंड्स के साथ जुड़ के अपने रोजाना लाइफ के moments शेयर करके आनंद ले सकते है।\nरोजाना लगभग 250 मिलियन यूजर्स Snapchat App इस्तेमाल करते है। यह एक अमेरिकन एप है जिसका हेडक्वार्टर US में है।\nSnapchat एप Google play store और Apple app store पर उपलब्ध है। और यह भी एक वजह है इस एप को सुरक्षित कहने के लिए। आपको इन दोनों प्लेटफॉर्म पर से ही Snapchat एप डाउनलोड करना है। दूसरी कोई भी थर्ड पार्टी वेबसाइट या फिर एप से डाउनलोड ना करे।\nSnapchat को 8 जुलाई 2011 को लॉन्च किया गया था।\nSnapchat एक अमेरिकन एप है। और इसका हेडक्वार्टर Santa Monica, California, United States में स्थित है।\nSnapchat App को Evan Spiegel, Bobby Murphy, and Reggie Brown द्वारा बनाया गया है। जो कि Stanford University के भूतपूर्व स्टूडेंट्स है। Snapchat मौलिक रूप से Snapchat Inc. द्वारा डेवलप किया गया है।\nनहीं, Snapchat App पर आप कोई Third Party App की मदद से अगर Screenshots ले कर किसी को Send करते है तो यह illegal है।\nहां, आप Snapchat की Official वेबसाइट पर Visit करके अपना Snapchat अकाउंट Login कर सकते है।\nहां, आप Snapchat Account Create बनाने के लिए अपना मोबाइल नंबर का इस्तेमाल कर सकते है।\nदोस्तों हमने आपको Snapchat App के बारे में पूरी जानकारी देने की कोशिश की है. आपने इस आर्टिकल में जाना की Snapchat Kya Hai – What is Snapchat in Hindi, Snapchat कैसे काम करता है, Snapchat App डाउनलोड कैसे करें?\nऔर साथ ही साथ ये भी जाना की Snapchat में Account कैसे बनाये, Snapchat कैसे इस्तेमाल करें – How To Use Snapchat in Hindi, Snapchat App Features, Snapchat में Video कैसे बनाएं, Snapchat Streak क्या होता है, Snapchat का इस्तेमाल लोग क्यों करते हैं, Snapchat App सुरक्षित है?\nतो हम उम्मीद करते है आपको इस आर्टिकल से पता चल गया होगा की Snapchat Kya Hai – What is Snapchat in Hindi? अगर आपको ये आर्टिकल पसंद आया है तो इसे अपने दोस्तों और सोशल मीडिया पे शेयर करे ताकि वो भी जान सके की Snapchat क्या है और इसका Use कैसे करते है।\nTags: How to use Snapchat in hindi, Snapchat App Features, snapchat kaise istemal kare, snapchat kaise kam karta hai, Snapchat Kya Hai, Snapchat main account Kaise banaye, What is Snapchat in Hindi


डुअल रियर कैमरा के साथ Lyf 32 जीबी स्टोरेज फ़ोन मूल्य सूची भारत में\nक्या आप डुअल रियर कैमरा के साथ Lyf 32 जीबी स्टोरेज फ़ोन मूल्य सूची खोज रहे हैं? यहां हमने डुअल रियर कैमरा के साथ Lyf 32 जीबी स्टोरेज फ़ोन मूल्य सूची के बारे में लिखा है जो June, 2020 के लिए है जो आपके बजट को फिट करता है और अच्छा प्रदर्शन देता है। हम भारत में डुअल रियर कैमरा के साथ Lyf 32 जीबी स्टोरेज फ़ोन मूल्य सूची लाते हैं। अपने बजट के तहत शीर्ष डुअल रियर कैमरा के साथ Lyf 32 जीबी स्टोरेज फ़ोन मूल्य सूची की सूची प्राप्त करें। आप Mr. Phone स्कोर, कीमतें, संबंधित डिवाइस और संबंधित उपकरणों से उनकी तुलना कर सकते हैं।\nडुअल रियर कैमरा के साथ Lyf 32 जीबी स्टोरेज फ़ोन मूल्य सूची की सूची (05 June 2020)\nLyf Earth 1 सर्वोत्तम डुअल रियर कैमरा के साथ Lyf 32 जीबी स्टोरेज फ़ोन मूल्य सूची के लिए सही उम्मीदवार है। इसमें Qualcomm Snapdragon 615 MSM8939 और3GB रैम है। एक साथ संयुक्त, आप Lyf Earth 1 से एक शक्तिशाली प्रदर्शन मिलता है। आपको अपनी फाइलों और मल्टीमीडिया सामग्री के लिए 32 GB भी मिलती है। कैमरे के लिए आपको पीछे की ओर 13 MP कैमरा सेटअप और फ्रंट पर एक5MP मिलता है। अंदर की बैटरी क्षमता में है और Lyf Earth 1 को शीर्ष डुअल रियर कैमरा के साथ Lyf 32 जीबी स्टोरेज फ़ोन मूल्य सूची में से एक बनाने में अंतिम टुकड़ा बन जाती है।


इंदौर में लगे 'सैल्यूट आकाश जी' के पोस्टर, पिटाई से चोटिल अफसर ICU में भर्ती, नगर निगम ने हटाए Madhya Pradesh, Akash Vijayvargiya, Municipal Corporation Officer, ICU, Indore, Salute Akash Ji Poster, BJP MLA, India\nनगर निगम के भवन निरीक्षक धीरेंद्र सिंह बायस (46) को बृहस्पतिवार देर शाम उच्च रक्तचाप की शिकायत पर आईसीयू में भर्ती किया गया. डॉक्टर ने बताया कि मरीज की हालत स्थिर बनी हुई है.\nवहीं दूसरी तरफ इंदौर में भाजपा विधायक आकाश विजयवर्गीय के समर्थन में पोस्टर लग गए हैं. इन पोस्टरों पर आकाश विजयवर्गीय की तस्वीर के नीचे लिखा है 'सैल्यूट आकाशजी'. नगर निगम अधिकारी के साथ मारपीट करने के बाद आकाश विजयवर्गीय जेल में बंद हैं. पिछले दो दिन में यहां की अलग-अलग अदालतें उनकी दो जमानत अर्जियां खारिज कर चुकी हैं. हालांकि, नगर निगम ने ये पोस्टर हटा दिए हैं.\nभाजपा के राष्ट्रीय महासचिव और पश्चिम बंगाल के प्रभारी कैलाश विजयवर्गीय की एक तस्वीर सोशल मीडिया पर गुरुवार से काफी वायरल हो रही है. यह तस्वीर लगभग 25 साल पुरानी बताई जा रही है. इस तस्वीर में भाजपा नेता एक पुलिस अधिकारी पर जूता ताने हुए दिखाई दे रहे हैं. इस वायरल तस्वीर पर लोग तरह-तरह की प्रतिक्रियाएं दे रहे हैं.\nदावा किया जा रहा है कि सोशल मीडिया पर वायरल हो रही यह तस्वीर असली है और साल 1994 की है. उस समय विजयवर्गीय ने इंदौर के तत्कालीन एएसपी प्रमोद श्रीपाद फलनीकर पर जूता ताना था. वह इंदौर में किसी मुद्दे को लेकर प्रदर्शन की अगुवाई कर रहे थे.\n#Municipal Corporation Officer\n#Salute Akash Ji Poster


[संसार मंथन] मुख्य परीक्षा लेखन अभ्यास - Polity GS Paper 2/Part2- Sansar Lochan\nHome Hindi Website [संसार मंथन] मुख्य परीक्षा लेखन अभ्यास - Polity GS Paper 2/Part 2\n“प्रशासनिक व्यवस्था में विधान परिषद् के औचित्य पर चर्चा करें”. (250 शब्द)\nइस प्रश्न में “औचित्य” शब्द है. अधिकतर छात्र इस प्रश्न को पढ़ने के बाद सोचेंगे कि उन्हें अपने उत्तर में विधान परिषद् के पक्ष में लिखना है. या कोई-कोई छात्र सोचेंगे कि विपक्ष में लिखना है. मगर “औचित्य” शब्द जोड़कर परीक्षक आपसे विधान परिषद् के अस्तित्व के पक्ष और विपक्ष दोनों के विषय में जानना चाहता है.\nकोशिश यह करें कि शुरू वाले paragraph में आप इसके पक्ष में तर्क दें, उसके बाद विपक्ष में. क्योंकि शुरुआत positive चीज से हो तो परीक्षक पर impression अच्छा जमता है. वैसे भी साहित्य जगत में negative चीजों को बाद में लिखा जाता है. यह एक परम्परा है.\nचूँकि विधान सभा के पक्ष में ज्यादा कुछ कहा नहीं जा सकता, इसलिए एक-दो लाइन भी चलेगा.\nविधान परिषद् की उपयोगिता पर अनेक विद्वानों ने अपनी शंका व्यक्त की है. वास्तव में, इसकी उपयोगिता संदिग्ध है. यही कारण है कि भारत के कुछ ही राज्यों में विधान परिषद् है. फिर भी, इसके पक्ष में अनेक विद्वान् हैं. ऐसे विद्वानों ने विधान परिषद् के पक्ष में अनेक तर्क प्रस्तुत किये हैं.\nविधान परिषद् द्वारा अल्पसंख्यकों, विभिन्न पेशों तथा आर्थिक समूहों और वर्गों को प्रतिनिधित्व दिया जाता है. विधान परिषद् में कुछ ऐसे वयोवृद्ध, अनुभवी एवं कुशल व्यक्तियों को सदस्यता दी जा सकती है जिनकी सेवा राज्य के लिए आवश्यक एवं अपेक्षित हो. किसी विषय पर जब विधान सभा में चर्चा होती है, उसी विषय पर विधान परिषद् में भी चर्चा होटी है. अधिक से अधिक चर्चा का लाभ यह हो सकता है कि सम्बंधित विषय पर नए-नए पहलू सामने आ सके हैं जो किसी कारण से विधान सभा में उभर नहीं पाए.\nदूसरी तरफ कुछ विद्वानों का मानना है कि भारतीय राज्यों में विधान परिषद् का कोई वास्तविक उपयोग नहीं है, प्रत्युत् विधान परिषद् के सदस्यों को मंत्रिपरिषद में शामिल कर जनतंत्रीय सिद्धांतों का उल्लंघन किया जाता है. संविधान के निर्माताओं को भी विधान परिषद् की उपयोगिता सन्देहास्पद प्रतीत हुई थी, इसी कारण उन्होंने विधान परिषद् को ख़त्म करने का प्रावधान संविधान में रख दिया था.\nविधान परिषद् अत्यंत ही निर्बल एवं शक्तिहीन सदन है. विधान सभा द्वारा पारित विधेयक विधान परिषद् द्वारा अस्वीकृत कर दिया जाता है या परिषद् में भेजे जाने की तारीख से तीन महीने से अधिक का समय बीत जाता है या परिषद् द्वारा ऐसे संशोधन के साथ पारित होता है जो विधान सभा को मान्य नहीं है, तो विधान सभा की उसी अधिवेशन की अगली बैठक में वह विधेयक पुनः पारित होने पर विधान परिषद् में भेजा जाता है. यदि इसपर भी परिषद् उसे अस्वीकृत करती है या उन संशोधनों के साथ पारित करती है जो विधान सभा को मान्य नहीं है या एक मास तक विलम्ब करती है, तो ऐसी अवास्था में वह विधेयक जिस रूप में विधान सभा द्वारा दूसरी बार पारित हुआ था उसी रूप में दोनों सदनों द्वारा पारित समझा जाता है. इस प्रकार विधान परिषद् विधिनिर्माण में गति को अवरुद्ध करती है. राज्य विधानमंडल में केन्द्रीय संसद की तरह दोनों सदनों में मतभेद होने की स्थिति में संयुक्त बैठक की व्यवस्था नहीं की गई है.\nवित्तीय विषयों में विधान परिषद् की स्थिति वही है जो राज्य सभा की है. धन विधेयक विधान परिषद् में प्रस्तुत नहीं किया जा सकता. वह विधान सभा में प्रस्तुत किया जाता है और वहाँ से पारित होने पर विधान परिषद् के पास भेजा जाता है. विधान परिषद् 14 दिनों के अन्दर अपना सुझाव भेज देती है और यदि वह ऐसा नहीं करेगी तो धन विधेयक दोनों सदनों द्वारा पारित समझा जाता है.\nप्रशासन के क्षेत्र में भी विधान परिषद् पूर्णतः शक्तिहीन और निर्बल सदन है. वैसे तो विधान परिषद् के सदस्य भी मंत्री-मुख्यमंत्री बन सकते हैं परन्तु मंत्रिपरिषद विधान परिषद् के प्रति उत्तरदायी न हो कर विधान सभा के प्रति उत्तरदायी होती है और विधान सभा ही मंत्रिपरिषद को अपदस्थ कर सकती है. विधान परिषद् के सदस्यों को राष्ट्रपति के निर्वाचन में भी भाग लेने का अधिकार प्राप्त नहीं है, जबकि विधान सभा के निर्वाचित सदस्यों को राष्ट्रपति के निर्वाचन में भाग लेने का अधिकार प्राप्त है.\nइस प्रकार इस चर्चा में हम पाते हैं कि विधान परिषद् मात्र एक आलंकारिक सदन है जिसका विधायी प्रक्रिया में विशेष महत्त्व नहीं है. यही कारण है कि अधिकांश राज्यों में इसे समाप्त किया जा चुका है. हम कह सकते हैं कि वर्तमान परिस्थितियों में भारत के संवैधानिक ढाँचे में विधान परिषद् के अस्तित्व का अधिक औचित्य नहीं है.\n“भारत एक संप्रभुत्वसम्पन्न, धर्मनिरपेक्ष, समाजवादी, लोकतांत्रिक गणराज्य है.” इस कथन की व्याख्या कीजिए.\n“भारतीय संविधान – ऐतिहासिक आधार, विकास, विशेषताएँ, संशोधन, महत्त्वपूर्ण प्रावधान और बुनियादी संरचना “.\nयह एक साधारण-सा प्रश्न है जिसका उत्तर सिर्फ UPSC परीक्षार्थियों को ही नहीं अपितु सभी भारतीय को जानना चाहिए. प्रत्येक देश के संविधान की कुछ विशेषताएँ होती हैं, जो वहाँ की समस्याओं और परिस्थितियों से उत्पन्न होती हैं. भारत का भी संविधान एक प्रस्तावना से आरम्भ होता है जिसमें प्रश्न में दिए दो शब्द पहले से दिए गये थे और दो शब्दों को बाद में जोड़े गये. इसलिए पहले paragraph में इसे स्पष्ट करें. उसके बाद क्रम से सभी की व्याख्या करें.\nYellow Highlighted Line >> Unique Point हैं जो आपके उत्तर को औरों से अलग बनायेंगे.\nभारत का संविधान भारत को एक संप्रभुत्वसम्पन्न, धर्मनिरपेक्ष, समाजवादी, लोकतांत्रिक गणराज्य घोषित करता है. यह घोषणा भारत के संविधान की प्रस्तावना में ही कर दी गई है. भारत के संविधान की प्रस्तावना में पहले भारत को एक संप्रभुत्वसम्पन्न लोकतान्त्रिक गणराज्य घोषित किया गया था. लेकिन, संविधान के 42वें संशोधन अधिनियम के अंतर्गत दो अन्य नए शब्द प्रस्तावना में जोड़े गए – “धर्मनिरपेक्ष” और “समाजवादी”. इस प्रकार, भारत अब एक संप्रभुत्वसम्पन्न , धर्मनिरपेक्ष, समाजवादी, लोकतांत्रिक गणराज्य बन गया.\nयह सभी जानते हैं कि संप्रभुता राज्य का सबसे आवश्यक तत्त्व है. 1947 ई. में भारत स्वतंत्र हुआ और उसे सम्प्रभुता प्राप्त हुई. देश के लिए नया संविधान बना और भारत को सम्प्रभुत्वसम्पन्न राज्य घोषित किया गया. सम्प्रभुत्वसम्पन्न का अर्थ ही है कि भारत पूर्णतः स्वतंत्र है और वह किसी दूसरे देश के अधीन नहीं है. वह आंतरिक, बाह्य, आर्थिक, विदेश, गृह नीतियों को निर्धारित करने में पूर्ण स्वतंत्र है.\nभारत राष्ट्रमंडल का सदस्य है. इस आधार पर बहुत-से आलोचकों ने यह आक्षेप लगाया कि भारत एक संप्रभु राज्य नहीं है. परन्तु इस आलोचना में कोई जान नहीं है. राष्ट्रमंडल की सदस्यता बनाए रखना या छोड़ देना भारत के विवेक पर निर्भर करता है.\nसंविधान में कहा गया है कि सभी नागरिकों को धर्म, विश्वास, पूजा इत्यादि में स्वतंत्रता होगी. सभी नागरिकों को धार्मिक स्वतंत्रता दी गई है, जिससे वे अपने धार्मिक विचारों का प्रचार स्वतंत्रतापूर्वक कर सकते हैं. धर्मनिरपेक्ष राज्य का अर्थ यह नहीं है कि राज्य नागरिकों को नास्तिक या अधर्मी बनाना चाहता है. इसका अर्थ यह है कि राज्य धार्मिक मामलों में तटस्थ रहेगा और किसी धर्म के साथ पक्षपात नहीं करेगा.\nभारत में धर्म के आधार पर भेद-भाव नहीं किया जाता है. कुछ लोगों ने धर्म के आधार पर नौकरी में आरक्षण की वकालत की है परन्तु न्यायालय ने इस प्रकार की माँग को सदा असंवैधानिक बताया है. मुसलामानों और ईसाईयों को कुछ राज्यों में नौकरी में आरक्षण अवश्य मिला है पर यह आरक्षण उनके धर्म के नाम पर नहीं अपितु उनके पिछड़ेपन के कारण दिया गया है.\nभारत को पूँजीवादी देश न मानकर समाजवादी देशी माना गया. भारत को समाजवादी राज्य घोषित करने का प्रयास बहुत दिनों से होता आ रहा था. जवाहरलाल नेहरु ने समाजवादी समाज के ढाँचे (Socialistic Pattern of Society) की स्थापना का प्रयास किया था. राज्य के नीति-निर्देशक तत्त्व के अंतर्गत भी कुछ ऐसे सिद्धांतों की चर्चा है जिनका उद्देश्य भारत में समाजवाद के मार्ग को प्रशस्त करना है. परन्तु, संविधान के 42वें संशोधन द्वारा प्रस्तावना में “समाजवादी/socialist” शब्द जोड़कर इस उद्देश्य को और भी स्पष्ट कर दिया गया.\nभारत का शासन जनता के प्रतिनिधि चलाते हैं और राज्य की राजनैतिक सम्प्रभुता जनता में निहित है. अमेरिका के भूतपूर्व राष्ट्रपति अब्राहम लिंकन ने कहा था कि “प्रजातंत्र में सरकार जनता की, जनता द्वारा और जनता की भलाई के लिए होती है”. यह बात भारतीय संविधान पर पूर्णतया लागू होती है. यहाँ जनता द्वारा निर्वाचित प्रतिनिधि देश का शासन जनता की भलाई के लिए करते हैं.\n9 Comments on “[संसार मंथन] मुख्य परीक्षा लेखन अभ्यास – Polity GS Paper 2/Part 2”\n09.19.2018 at 1:53 pm\nSir aap mujhe ye bata sakte hai ki aapne jo green yellow se highlight kiye wese exam mein kar sakte hai kya or karenge to kon se pen ya pencil se\nआप काला या नीला पेन प्रयोग कर सकते हैं. हाईलाइट करने के लिए किसी मार्कर/हाईलाइटर की जरुरत नहीं है. आप उन शब्दों के नीचे सिर्फ अंडरलाइन करें जो आप परीक्षक को दिखाना चाहते हैं. हम अपने वेबसाइट पर पीला और हरा हाईलाइट इसलिए करते हैं ताकि आपको मात्र पता चले कि किस चीज को रेखांकित करना चाहिए.\n07.27.2018 at 10:18 am\nGreat helpful sr ‘lage raho…’.\n07.26.2018 at 7:03 pm\n07.20.2018 at 8:22 pm\nSir upsc me question ek paper me kitane type se banate he.\njese Sir kuchh ouestion 250 word . Isase bade bhi hote or ya inase chhote bhi .\nSee this previous year paper of GS Paper 2, you will get idea >>> http://www.upsc.gov.in/sites/default/files/GS2_0.pdf\n07.20.2018 at 6:04 pm\nIn my opinion whether it is Vidhan Parishad or Vidhan Sabha in the state and Lok-Sabha or Rajya-Sabha in center, members must be duly elected by ONLY citizens authorized to vote.\n07.20.2018 at 5:04 pm\nHello sir, this is very useful for all of us ..Thanks plz cover up some more topics related to mppsc also..\n07.20.2018 at 4:05 pm\nthanku team (UPSC mains preparation in Hindi)


गन्ने के वेस्ट से क्रॉकरी बनाती हैं सॉफ्टवेयर इंजीनियर; हर महीने 200 से ज्यादा ऑर्डर मिल रहे, कई बड़े होटलों में कर रहीं प्रोडक्ट्स की सप्लाई - HamaraGhaziabad\nMonday 02 अगस्त, 2021 || 09:14 AM\nBy Paritosh Suryavanshi : Wednesday3March, 2021 9:23 AM\nविजय लक्ष्मी (दाएं) पेशे से सॉफ्टवेयर इंजीनियर हैं। करीब 20 साल तक उन्होंने अलग-अलग कंपनियों में काम भी किया है। अब गन्ने के वेस्ट से क्रॉकरी तैयार कर रही हैं।\nआज की पॉजिटिव खबर में बात विशाखापट्टनम की रहने वाली विजय लक्ष्मी की। विजय लक्ष्मी सॉफ्टवेयर इंजीनियर हैं। करीब 20 साल उन्होंने अलग-अलग मल्टीनेशनल कंपनियों में काम किया। पिछ्ले दो साल से वे नौकरी छोड़कर खुद का स्टार्टअप चला रही हैं। वे गन्ने के वेस्ट से इकोफ्रेंडली क्रॉकरी प्रोडक्ट्स तैयार कर मार्केट में सप्लाई कर रही हैं। हर महीने 200 से ज्यादा ऑर्डर उनके पास आ रहे हैं। कई बड़े होटलों में भी उनके प्रोडक्ट्स जाते हैं। इससे वे अच्छा-खासा मुनाफा कमा रही हैं।\n53 साल की विजय लक्ष्मी कहती हैं कि नौकरी के दौरान अक्सर मैं प्लास्टिक वेस्ट के ऑल्टरनेट प्लान के बारे में सोचते रहती थी। इससे रिलेटेड टॉपिक्स पर रिसर्च पेपर्स पढ़ती रहती थी। तब मुझे जानकारी मिली कि हमारे पास ऐसे कई नैचुरल वेस्ट हैं जिन्हें प्रोसेस कर क्रॉकरी प्रोडक्ट्स बनाए जा सकते हैं। कई लोग इस तरह के काम भी कर रहे हैं। हालांकि उनकी संख्या काफी कम है। इसके बाद मैंने तय किया कि मैं भी नैचुरल वेस्ट से क्रॉकरी तैयार करूंगी, भले ही छोटे लेवल पर क्यों न हो।\nविजय लक्ष्मी ने चार-पांच साल तक इस प्रोसेस और क्रॉकरी के बिजनेस को समझा। इससे जुड़े लोगों से जानकारी हासिल की। फिर जब उन्हें लगा कि अब वे खुद के लेवल पर कुछ काम शुरू कर सकती हैं तो दिसंबर 2018 में उन्होंने अपना स्टार्टअप लॉन्च किया।\nविजय लक्ष्मी अलग-अलग जगहों पर आयोजित होने वाले एक्सपो में भी अपना स्टॉल लगाती हैं और अपने प्रोडक्ट की मार्केटिंग करती हैं।\nमार्केटिंग के लिए क्या तरीका अपनाया?\nप्रोडक्ट तैयार होने के बाद शुरुआत में विजय लक्ष्मी ने अपने रिश्तेदारों और आसपास के लोगों को इस क्रॉकरी के बारे में बताया और उन्हें यूज करने की सलाह दी। लोगों ने ट्रायल बेसिस पर उनके प्रोडक्ट का इस्तेमाल किया। ज्यादातर लोगों को विजय लक्ष्मी का काम पसंद आया और वे उनका प्रोडक्ट खरीदने लगे। बाद में उन्होंने सोशल मीडिया का भी सहारा लिया और अपने प्रोडक्ट का प्रमोशन किया। इससे भी ग्राहकों की संख्या बढ़ी। अभी सौ से ज्यादा उनके रेगुलर कस्टमर्स हैं। इसके साथ ही कई बड़ी कंपनियों और होटलों के लिए भी वे प्रोडक्ट तैयार कर रही हैं। शादियों और त्योहारों के सीजन में उनके प्रोडक्ट की डिमांड बढ़ जाती है। इसके साथ ही वे अलग-अलग एक्सपो में भी अपने प्रोडक्ट्स का स्टॉल लगाती हैं। यहां से भी अच्छी-खासी संख्या में लोग खरीदारी करते हैं।\nलोकल मैन्युफैक्चरर से भी किया है टाइअप\nविजय लक्ष्मी अभी गन्ने के वेस्ट से बनी इकोफ्रेंडली कटोरी, कप, प्लेट, क्रॉकरी और पैकिंग बॉक्स जैसी चीजों का बिजनेस कर रही हैं। वे बताती हैं कि मैं ये प्रोडक्ट लोकल लेवल पर उन लोगों से भी खरीदती हूं, जो ऐसे प्रोडक्ट तैयार करते हैं। ऐसे कई लोकल मैन्युफैक्चरर से मैंने टाइअप किया है। जो मेरी डिमांड के मुताबिक प्रोडक्ट तैयार करते हैं। इससे उन्हें भी फायदा होता है और उन किसानों को भी, जिनसे वे गन्ने का वेस्ट खरीदते हैं।\nविजय लक्ष्मी गन्ने के वेस्ट से एक दर्जन से ज्यादा प्रोडक्ट तैयार कर रही हैं। ये प्रोडक्ट पूरी तरह इकोफ्रेंडली होते हैं।\nविजय लक्ष्मी बताती हैं कि ये प्रोडक्ट पूरी तरह से बॉयोडिग्रेडेबल हैं जो कचरे में फेंके जाने पर 90 दिनों के भीतर गल जाते हैं। अगर कोई जानवर इसे खाए तो भी उसके हेल्थ पर गलत असर नहीं पड़ेगा क्योंकि यह नुकसानदायक नहीं है। हम वैसे भी खेतों से निकलने वाली पराली में से ही जानवरों के लिए चारा तैयार करते हैं। इसके साथ ही हम इसे माइक्रोवेव या फ्रिज में भी रख सकते हैं। इसका कोई साइड इफेक्ट नहीं है।\nलोगों की डिमांड के मुताबिक तैयार करवाती हैं प्रोडक्ट\nविजय लक्ष्मी बताती हैं कि हम कस्टमाइज क्रॉकरी बनाते हैं। कई ग्राहक हमसे अपनी जरूरत के मुताबिक प्रोडक्ट की डिमांड करते हैं। जैसे किसी को प्लेट राउंड रखना होता है तो किसी को स्क्वायर तो किसी को अपनी सुविधा के मुताबिक शेप चाहिए होता है। उसी हिसाब से मैं लोकल मैन्युफैक्चरर को ऑर्डर देती हूं। फिर हमारे पास क्रॉकरी बनकर आती हैं और हम उसे संबंधित ग्राहक के पास भेजते हैं। वो बताती हैं कि अब तक मैं कई बड़े इवेंट्स के लिए क्रॉकरी तैयार कर चुकी हूं।\nविजय लक्ष्मी के पास सौ से ज्यादा रेगुलर कस्टमर्स हैं। इसके साथ ही कई बड़ी कंपनियों और होटलों के लिए भी वे प्रोडक्ट तैयार कर रही हैं।\nआगे खुद की प्रोसेसिंग यूनिट लगाने की योजना\nलॉकडाउन के दौरान विजय लक्ष्मी के कारोबार पर थोड़ा बुरा असर पड़ा। करीब एक साल तक सबकुछ ठप रहा, लेकिन एक फायदा यह भी हुआ कि अब लोगों में जागरूकता बढ़ी है, लोग नैचुरल प्रोडक्ट्स की डिमांड करने लगे हैं। वे बताती हैं कि धीरे-धीरे ही सही, उनके प्रोडक्ट्स की मांग बढ़ रही है। आगे उनकी कोशिश है कि वह अपनी खुद की मैन्युफैक्चरिंग यूनिट लगाएं। जब वो खुद मैन्युफैक्चरर होंगी, तो प्रोडक्ट्स की कीमत कम पड़ेगी और उन्हें बचत भी ज्यादा होगी।\nगन्ने के वेस्ट से क्रॉकरी कैसे बनाएं?\nगन्ने के वेस्ट से क्रॉकरी बनाने के लिए सबसे पहले गन्ने से निकलने वाले छाले और उसकी पत्तियों को धूप में सुखाया जाता है। इसके बाद उसे टुकडों में करके पानी में घोल दिया जाता है। जब गन्ने का वेस्ट पानी में घुलने के बाद लुगदी का रूप ले लेता हैं, तब उसे अच्छी तरह से मिला लिया जाता है। फिर मशीन की सहायता से उसे मनपसंद आकार में ढाल लिया जाता है। इस तरह क्रॉकरी का निर्माण होता है। देश में कई संस्थानों में इसकी ट्रेनिंग भी दी जाती है। नजदीकी कृषि विज्ञान केंद्र से इसके बारे में जानकारी हासिल की जा सकती है।\nविजय लक्ष्मी कहती हैं कि पर्यावरण के लिए लोगों को इस तरह के इनोवेशन से जुड़ना चाहिए। भारत में ब्राजील के बाद सबसे ज्यादा गन्ने का प्रोडक्शन होता है। उत्तर प्रदेश, महाराष्ट्र, कर्नाटक, तमिलनाडु जैसे राज्यों में गन्ना भरपूर होता है। हर साल इससे निकलने वाले हजारों टन वेस्ट या तो जला दिए जाते हैं या फेंक दिए जाते हैं। इसी तरह धान की पराली भी बड़ी चुनौती है। अगर सही तरीके से इनका वेस्ट मैनेजमेंट किया जाए तो कमाई के साथ-साथ पर्यावरण को भी बचाया जा सकता है।साभार-दैनिक भास्कर


न्यूज स्टेट से इस्तीफा देने के बाद दिलीप, मनीष, एकलव्य और नितिन ने पत्रकारिता को ही अलविदा कह दिया | No. 1 Indian Media News Portal\nन्यूज स्टेट से इस्तीफा देने के बाद दिलीप, मनीष, एकलव्य और नितिन ने पत्रकारिता को ही अलविदा कह दिया\nन्यूज़ स्टेट से दिलीप कुमार पांडेय ने इस्तीफा दे दिया है. वे सीनियर प्रोड्यूसर के पद पर कार्यरत थे. उनके अलावा एकलव्य राय और नितिन त्रिपाठी ने भी न्यूज स्टेट चैनल को अलविदा कह दिया है. ये दोनों वीडियो एडिटर के पद पर थे. पिछले दिनों भी काफी लोग चैनल से गए थे. इसे देखते हुए मैनेजमेंट ने भर्ती प्रक्रिया शुरू कर दिया है.\nदिलीप के बारे में बताया जा रहा है कि उन्होंने न्यूज़ स्टेटचैनल ही नहीं बल्कि पत्रकारिता जगत से ही विदा ले लिया है. वे अब गुड़गांव की एक ट्रैवेल कंपनी में एडमिन+मार्केटिंग हेड के पद पर काम करने लगे हैं.\nदिलीप कुमार पांडेय ने 2002 में झांसी में अमर उजाला से पत्रकारिता की शुरुआत की थी. इसके बाद पहले झांसी फिर बिहार के भागलपुर ईटीवी के लिए रिपोर्टिंग की. 2008 में वे रामोजी फ़िल्म सिटी हैदराबाद में बिहार डेस्क पर बतौर कॉपी एडिटर काम शुरू किए. 2013 में महुआ बिहार चैनल, नोएडा में बतौर प्रोड्यूसर जॉइन किए. 2013 दिसंबर में न्यूज़ स्टेट ज्वाइन किया और लॉन्चिंग से अब तक काम किया.\nदिलीप ने मीडिया के पेशे में बढ़ते शोषण से दुखी होकर 16 साल पहले मीडिया में आने के वास्ते लिए गए बड़े फैसले पर फिर से सोचने पर मजबूर कर दिया. दिलीप का कहना है कि उन्हें पत्रकारिता से दूर होने का दुःख है, मगर अफ़सोस नहीं.\nन्यूज़ स्टेट से अलग होने वाले सीनियर प्रोड्यूसर मनीष सिंह भी अब चैनल छोड़कर अपनी ट्रैवेल मैगज़ीन का काम देखेंगे. वहीं दोनों वीडियो एडिटर एकलव्य राय और नितिन त्रिपाठी भी चैनल्स की नौकरी छोड़कर अपना काम कर शुरू कर चुके हैं.


कुम्भ की स्वच्छता को पूरी दुनिया में चर्चित करने वाले कर्मयोगियों का पाव पखारते देश के प्रधानसेवक – ख़बर जंक्शन\nकुम्भ की स्वच्छता को पूरी दुनिया में चर्चित करने वाले कर्मयोगियों का पाव पखारते देश के प्रधानसेवक\nपीएम मोदी ने प्रयागराज में स्वच्छता कर्मियों का पैर धोकर किया सम्मानित किया। इतना ही नहीं पीएम मोदी ने सफाईकर्मियों के पैर भी धोए। बता दें कि ये वो लोग हैं, जिन्होंने कुंभ के आयोजन में महत्वपूर्ण योगदान किया है। इसके बाद पीएम ने अंगवस्त्र देकर उनका आभार जताया और धन्यवाद किया।\nये कर्मयोगी वो लोग हैं जो दिन रात मेहनत कर कुंभ में सुविधा मुहैया कराए हैं। इन कर्मयोगियों में नाविक भी हैं। इन कर्मयोगियों में स्थानीय निवासी भी हैं। कुंभ के कर्मयोगियों में साफ सफाई से जुड़े कर्मचारी भी शामिल हैं।इन्होंने साफ सफाई को पूरी दुनिया में चर्चा का विषय बना दिया।\nगौरतलब है कि कुंभ मेले के दौरान करीब 22,000 सफाईकर्मी और स्वच्छाग्रही तथा 12000 सुरक्षा कर्मियों की ड्यूटी लगी है। जिनका पीएम मोदी ने आभार प्रकट किया। बता दें कि ये वो लोग हैं, जिनकी तारीफ पीएम मोदी ने बार-बार की है. उनका कहना है कि इन्हीं सफाईकर्मियों की वजह से कुंभ मेले का आयोजन इतना सफल रहा है.\nआप खुद को राम का सेवक मानते हैं, मैं खुद को आपका प्रधान सेवक मानता हूं\nपीएम मोदी गंगा पंडाल में स्वच्छाग्रहियों को सम्मानित किया। इसके बाद सुरक्षा कर्मियों को सम्मानित किया। पीएम ने दो नाविकों, राजू निषाद और लल्लन निषाद को पुरस्कार दिया। संगम तट पर पूजा-अर्चना के बाद पीएम मोदी ने पांच सफाई कर्मियों के अपने हाथों से पैर धोए।


चमगादड़ के पंख में होती है ये खास चीज़, रात में इसलिए कर पाते हैं कलाबाज़ी | News Track Live, NewsTrack Hindi 1\nचमगादड़ के पंख में होती है ये खास चीज़, रात में इसलिए कर पाते हैं कलाबाज़ी\nAug 16 2019 02:08 PM\nचमगादड़ के बारे में आप ये जानते हैं कि वो अंधेरे में ही उड़ते है. रात में वे अच्छे से देख लेते हैं. लेकिन क्या कभी आपने यह सोचा है कि कैसे चमगादड़ अंधेरे में इन कलाबाजियों को कर पाती है. कई बार देखा जाता है कि वो अँधेरे में भी अच्छे से उड़ पाते हैं. ऐसे में आपकी जानकारी के लिए आपको बता दें कि चमगादड़ के पंखों की विशिष्ट बनावट ही इस सबके लिए जिम्मेदार है. उसके पंखों के कारण ही वो रात में उड़ पाता है.\nदरअसल हाल ही में किए गए एक शोध से यह पता चला है कि चमगादड़ के पंखों में सेंसर्स लगे होते है यानि कि कुदरती सेंसर्स होते है. इन्हीं सेंसर्स की मदद से चमगादड़ अंधेरे में भी बड़ी सफाई के साथ इन कलाबाजियों को दिखा पाती हैं. इस बारे में शोधकर्ताओं ने बताया कि चमगादड़ बड़ी ही अद्भुतता के साथ उड़ान भरने में एकदम सक्षम होते है. वहीं इसके पीछे का कारण होता है चमगादड़ों के पंख में पाया जाने वाला संवेदनशील मोशन सेंसर्स. बता दें, चमगादड़ अपने इन्हीं सेंसर्स की मदद से हवा में होने वाले उन छोटे-छोटे परिवर्तन को बड़ी आसानी के साथ महसूस कर लेते हैं. चमगादड़ के रात में उड़ने के पीछे का कारण है चमगादड़ के शरीर से निकलने वाली पराध्वनिक तिरंगे यानी कि अल्ट्रासाउंड तिरंगे होती हैं.\nदरअसल हाल ही में किए गए इस शोध को जॉन्स हॉपकिंस यूनिवर्सिटी और कोलंबिया यूनिवर्सिटी के शोधकर्ताओं ने किया था. और किए गए इस शोध में यह सामने आया कि ये स्पर्श सेंसर्स आखिर किस प्रकार से चमगादड़ की इस तरह की कलाबाजी को करने में मदद करते हैं. वहीं शोध की मानें, तो चमगादड़ के पंख में लगे हुए यह सेंसर्स हवा में होने वाले मामूली से परिवर्तन को भी उसके दिमाग की कोशिकाओं तक पहुंचाने में मददगार होते हैं. शोधकर्ता ने चमगादड़ के पंखों में इस प्रकार के विशेष सेंसर्स के बारे कोई जिक्र नहीं किया है.\nजब सैलानियों की जीप में आ घुसा चीता, रुकी धड़कनें\nइंसानों की तरह ही अलग-अलग होते हैं कॉकरोच, जानें रोचक तथ्य\nरोड चलते कुत्ते को अजगर ने निगला\nWorld Toilet Day: एक ऐसा देश जंहा कुत्तों के लिए अलग से बनया जाता है शौचालय, जानिए क्या है खासियत\nदुनिया की सबसे जहरीली मछली, जिसका एक बूंद जहर दे सकता है मौत\nदुनिया की सबसे महंगी शराब, कीमत इतनी की बन जाए महल\nइस देश में भगवानों की नहीं अपराधियों की होती है पूजा, पूरा सच जानकर रह जाएंगे सन्न\nफिनलैंड के तट पर पाया गया कुछ ऐसा, जिसे देखकर फटी रह जाएंगी आपकी आंखे\n10000 वैज्ञानिकों ने दी चेतावनी, धरती के इन हिस्सों पर आने वाला है खतरा


कश्मीर मेरे मेलबॉक्स में सिमट जाता है - जानकी पुल - A Bridge of World's Literature.\nHome / ब्लॉग / कश्मीर मेरे मेलबॉक्स में सिमट जाता है\nPrabhat Ranjan December 8, 2011\tब्लॉग3Comments\nआज अंग्रेजी के प्रसिद्ध कवि आगा शाहिद अली की दसवीं पुण्यतिथि है. महज ५२ साल की उम्र में दुनिया छोड़ जाने वाले इस कश्मीरी-अमेरिकी कवि के बारे में कहा जाता है कि इसने अंग्रेजी कविता का मुहावरा बदल कर रख दिया. नई संवेदना, नए रूप दिए. अंग्रेजी में गज़लें लिखीं. आज उनकी याद में कुछ कविताएँ हिंदी अनुवाद में.\nमैं नई दिल्ली से आधी रात में कश्मीर देखता हूँ\n‘ अब्बा से नहीं कहना मैं मर रहा हूँ’, वह कहता है\nऔर मैं सड़क पर फैले खून के सहारे उसके पीछे चल पड़ता हूँ\nऔर सैकड़ों जोड़ी जूते जो शोक मनाने वाले\nपीछे छोड़ गए, जब वे शव-यात्रा से भागे थे,\nगोलीबारी के शिकार. खिड़कियों से हमें\nमाँओं का मातम सुनाई देता है, और बर्फ हमारे ऊपर गिरने\nलगती है, राख की मानिंद. शोलों के किनारों की स्याह लपक,\nवह पड़ोसियों में फर्क नहीं कर सकती,\nआधी रात के सिपाही घरों को आग के हवाले कर देते हैं.\nकश्मीर मेरे मेलबॉक्स में सिमट जाता है,\nचार गुना छः इंचों का मेरा साफ़-सुथरा घर.\nमुझे साफ़-सुथरापन हमेशा से पसंद था.\nअब मेरे हाथों में आधे इंच का हिमालय है.\nयह घर है. और यह सबसे नज़दीक है\nजो मैं कभी अपने घर के जा पाऊंगा.\nजब मैं लौटूंगा, रंग उतने चटख नहीं रह पायेंगे,\nऔर न झेलम का पानी इतना साफ़,\nइतना लाजवर्दी. मेरा प्यार\nऔर मेरी स्मृति दृश्य से थोड़ा बाहर होगी,\nउस विशाल, श्वेत-श्याम नेगेटिव में,\nजिसे डेवलप किया जाना बाकी है.\nदो राष्ट्रों का सिद्धांत मर चुका है\nलेकिन बड़े-बुजुर्ग नहीं भूलते.\nशरणार्थियों के इस शहर में\nरेलगाड़ियां भूतों की तरह चलती हैं\nबड़े-बुजुर्ग नहीं भूलते.\nमेरे दोस्त के दादाजी\nअफ़सोस से भरे हुए\nचेताते हैं: ये मुसलमान कसाई:\nसावधान रहना: पीठ में छुरा भोंकते हैं.\nमैंने अपने प्यारे लाहौर को खो दिया.\nमेरा दोस्त और मैं बल्कि सीधे-सादे हैं:\nहमने विभाजित महादेश कभी देखा ही नहीं.\nयकीन कीजिए मेरा,\nवह यहां बैठता था उस गंदले कोने में\nसर्दी और गर्मी में, सर्दी, गर्मी.\nआज सुबह वह वहाँ नहीं था\nअपनी प्राचीन दाढ़ी\nऔर अपने फैले हुए हाथों के साथ\nसफाई वाले ने बताया वे उसे ले गए\nसवेरे के कचरे के साथ.\nTags agha shahid ali translation\nPrevious आरसी प्रसाद सिंह की कहानी ‘भाग्यचक्र’\nNext उनके चित्रों ने स्त्री की आजादी को नए मायने दिए\nprabhat ji, mujhe bilkul pata nahi tha ki aap kaavyanuvaad mein bhi itne nishnaat hein.bahut sundar.\nराजनैतिक वर्चस्व की लड़ाई में असंभव होता मानव जीवन और उसके संत्रास मुखर हुए हैं कविताओं में ! मार्मिक !\nबहुत अच्छी लगीं ये कविताएँ . मार्मिक हैं ..


अंक -7| कुल अंक - 61\nहिन्दी पटकथा लेखन और भीष्म साहनी : नवीन कुमार\nपटकथा अर्थात् परदे की कहानी, परदा बड़ा हो या छोटा यानि कि सिनेमा और टेलीविजन दोनों ही माध्यमों के लिए बनने वाली फिल्मों, धारावाहिकों आदि का मूल आधार पटकथा ही होती है। इसी के अनुसार निदेशक शुटिंग की योजना बनाता है।\n‘‘पटकथा कुछ और नहीं कैमरे में फिल्म के परदे पर दिखाए जाने के लिए लिखी हुई कथा है।’’\n- मनोहर श्याम जोशी\nपटकथा लेखन एक हुनर है। अंग्रेजी में पटकथा लेखन के बारे में पचासों किताबें उपलब्ध हैं और विदेशों के पुस्तकालयों में भी एक कथा और पटकथा लेखक के रुप में व्यावहारिक रुप से मैंने महसूस किया है, जब कोई कहानीकार एक कहानी का प्लाट तैयार करता है तो उसके ज़ेहन में कुछ काल्पनिक दृश्य आते-जाते रहते हैं। इसी प्रकार जब एक पटकथा लेखक पटकथा लिखना शुरु करता है तो ठीक पूरी कहानी दृश्य पर दृश्य एक क्रम से चलचित्र की तरह चलती जाती है।\nपटकथा के एक अंग के रुप में वर्नलाईनर की अवधारणा नितांत अपने बम्बईया (अब मुम्बईया) पर कयामाते के रचनात्मक दिमाग उपलब्ध है। इसके महत्व और उपादेयता को समझाते हुए पटकथा-लेखक का यह महत्वपूर्ण अंग अब हाॅलीवुड फिल्मकारों को भी पसंद आने लगा है। साहित्य में यह सुविधा है कि शब्दों के सहारे किसी भी चीज का वर्णन किया जा सकता है और कैसी भी भावना उभारी जा सकती है।\nजब चित्र के साथ-साथ ध्वनि भी अंकित की जाने लगी, तब मूकपट ने बोल-चाल का रुप ले लिया। इससे संवादों का महत्त्व बढ़ा लेकिन इतना भी नहीं कि रंग-मंच की तरह सारी बात संवादों के माध्यम से कही जाने लगी। फिल्म और टेलीविजन बिंबो की भाषा और पात्रों के संवाद दोनों का कहानी कहने में बड़ा महत्व है।\nसिनेमा और टेलीविजन की विभिन्नता की बात बाद में विस्तार से की जा सकती है। अभी तो उनकी समानता की ओर ध्यान दिलाना है कि दोनों ही दृश्य-श्रव्य माध्यम हैं। कथा वाचक और किस्सागो अवसर पटकथा की शैली है\nफिल्में भारतीय समाज से एक अलग तरह का जुड़ाव रखती हैं और फिल्मों के समाज से इस जुड़ाव के पीछे महत्त्वपूर्ण भूमिका निबाहती है। उनकी कथा और पटकथा कसी हूई और मौलिक होती है। दर्शकों से उसे भरपूर प्यार मिलता है। इस लिहाज से पटकथा लेखन फिल्में निर्माण का सबसे मूलभूत और आवश्यक पहलू है। जिस पर ध्यान देना आवश्यक है।\nसाहित्य लेखन और फिल्म लेखन दो अलग-अलग विधाएँ हैं। साहित्य जगत के बड़े नाम फिल्म पटकथा लेखन में कभी नहीं पाए तो सिर्फ उसका यही कारण था कि वे भावों के प्रवाह को फिल्म माध्यम के अनुरुप ढाल नहीं पाए। पटकथा लेखन में भीष्म साहनी का भी योगदान है।\nकिसी भी फिल्म यूनिट या धारावाहिक बनाने वाली कंपनी को पटकथा तैयार करने के लिए सबसे पहले जो चीज चाहिए होती है, वो है कथ्य/कथा। कथा नहीं होगी तो पटकथा कैसे बनेगी? अब सवाल यह उठता है कि कथा या कहानी हमें कहां से मिलेगी? तो इसके कई स्त्रोत हो सकते हैं। हमारे स्वंय के साथ या आसपास की जिंदगी में घटी कोई घटना, अखबार में छपा समाचार, हमारी कल्पनाशक्ति से उपजी हुई कहानी, इतिहास के पन्नों में झांकता कोई व्यक्तित्व या सच्चा किस्सा अथवा साहित्य की किसी अन्य विधा की कोई रचना। मशहूर उपन्यासों-कहानियों पर फिल्म या सीरियल बनाने की परंपरा काफी पुरानी है। अभी कुछ वर्ष पूर्व ही शरतचंद चट्टोपाध्याय के प्रसिद्ध उपन्यास देवदास को हिन्दी में तीसरी बार फिल्माया है। इसके अलावा भी हिन्दी के जाने-माने लेखकों- मुंशी प्रेमचंद, फणीश्वर नाथ रेणु, धर्मवीर भारती, भीष्म साहनी, बलराज साहनी, मन्नु भंडारी आदि की तमाम रचनाओं को समय-समय पर परदे पर उतारा गया है।\nदूरदर्शन तो अक्सर ही साहित्यिक रचनाओं को आधार बनाकर धारावाहिक, टेली फिल्मों आदि का निर्माण करवाता है। अमेरिका यूरोप में तो ज्यादातर कामयाब उपन्यास और नाटक फिल्म का विषय बन जाती हैं। पारसी थियेटर के मशहूर नाटककार नारायण प्रसाद बेताब कहते हैं-\nन ढूँढ हिंदी न खालिस उर्दू\nज़बान रोया मिली जुली हो\nअलग रहे, दूध से न मिश्री\nडली-डली दूध में घुली हो।\nहिन्दी पटकथा लेखक परम्परा में भीष्म साहनी का भी विशेष स्थान है। उनके द्वारा लिखा गया 'तमस' उपन्यास विभाजन की त्रासदी का एक जीवंत चित्रण है।\nयदि अतिशयोक्ति के विरुद्ध अल्पोक्ति जैसे किसी विशेषण का इस्तेमाल किया जा सके तो मैं कहना चाहूंगा कि भीष्म साहनी अल्पोक्ति के कलाकार हैं। यह विशेषण भीष्म जी की रचना शैली पर बखूबी लागू किया जा सकता है। उनके उपन्यास हो, नाटक हो या तमाम कहानियां सभी में यही देखने मिलता है कि वे न तो नाटकीय रुप से घटनाओं का सृजन करते हैं और न अपनी ओर से कोई बयानबाजी करते हैं। उनकी समस्त घटनाएॅ रोजमर्रा की जीवंत घटनाएॅ होती हैं।\n- ललित सुरजन\nअक्षर पर्व मासिक पत्रिका\nभीष्म साहनी एक ऐसे प्रतिबद्ध रचनाकार हैं जिनके सम्पूर्ण साहित्य में कटु यथार्थ की अभिव्यक्ति है, कहानी उपन्यास नाट्य-साहित्य की इन तीनों विधाओं में साहनी जी ने सृजन किया है। इनके कथा साहित्य पर प्रेमचन्द और यशपाल की गहरी छाप देखी जा सकती है। यद्यपि साहनी जी ने प्रेमचंद और यशपाल की ग्रामीण शैली को नहीं अपनाया है।\nभीष्म साहनी का लेखन मध्यम वर्ग का लेखन है। भीष्म साहनी की प्रतिबद्धता का एक और सशक्त पहलू है। राजनीतिक प्रतिबद्धता उनकी अनेक कथा-कृतियों में विभाजन से जन्मी करुणा और पीड़ा को महसूस किया जा सकता है। आरोपों की कूटनीति और हिन्दू मुस्लिम दंगों की परिणति देश के विभाजन में हुई और इस दौरान आगजनी-लुटमार और हत्याकांड की जो भीषण दुर्घनायें घटित हुईं, उनके फलस्वरुप बेशुमार मानव हताहत या बेघर-बार हो गए। इन तमाम घटनाओं को एक तार में पिरोकर साहनी ने ‘तमस’ उपन्यास की सृष्टि की है।\nभीष्म साहनी का 'तमस' उपन्यास साहित्य जगत में बहुत लोकप्रिय हुआ है। ‘तमस’ को 1975 में साहित्य अकादमी पुरस्कार से सम्मानित किया गया था। इस पर 1976 में गोविंद निहलानी ने दूरदर्शन धारावाहिक तथा एक फिल्म भी बनाई गई थी। 'तमस' उपन्यास हिन्दी पटकथा लेखन का सर्वाधिक प्रसिद्ध धारावाहिक रहा है। उसमें पांच दिवस की कथा न होकर बीसवीं सदी के हिन्दुस्तान के अब तक के लगभग सौ वर्षों की कथा हो जाती है। पहले खण्ड में कुल ‘13’ प्रकरण हैं।\nभीष्म साहनी हिन्दी सिनेमा के सबसे बड़े अभिनेताओं में से एक बलराज साहनी के छोटे भाई थे। लेखक के तौर पर मशहूर हो जाने के बाद भी वे बलराज की चर्चा करते समय मानो उनके छोटे भाई ही बने रहते थे।\nएक दिलचस्प प्रसंग उनके नाटक ‘हानुश’ के लिखे जाने का है। जो हिन्दी के सबसे कामयाब नाटकों में से एक है। भीष्म साहनी इस नाटक में लिखने के पहले तक हिन्दी के बड़े कथाकारों में शुमार किये जाने लगे थे। फिर भी नाटक लिखकर वे बड़े भाई बलराज के पास उनकी मंजूरी लिए भागे-भागे गये।\nजब राजिंदर नाथ ने 'हानुश' को मंच पर उतारा तो वह इतना कामयाब हुआ कि नाटक वालों ने उसे हाथो-हाथ लिया। भयंकर से भयंकर परिस्थिति के बीच से जिंदगी की वापसी के चमत्कार को भीष्म साहनी अपनी रचनाओं में अलग-अलग तरीकों से लिखते हैं।\nउपन्यासों के अलावा अहं ब्रह्मामि, अमृतसर आ गया है, चीफ की दावत आदि अनेक कहानियां भी चर्चित रही। जिसका सफल मंचन विद्यालयों और विश्वविद्यालयों में हो गया है। भीष्म साहनी भारतीय ‘जैन नाटय संघ इष्टा’ के सदस्य बन गये। उनके बसंती उपन्यास पर भी धारावाहिक बन चुका है। उन्होंने 'मोहन जोशी हाज़िर हो', 'कस्बा' और 'मिस्टर एंड मिसेज अय्यर' फिल्म में अभिनय भी किया है।\nमतलब की भीष्म साहनी पटकथा लेखक के साथ-साथ एक अच्छे अदाकार भी हुए हैं। संघर्षशील भीष्म साहनी ने 1977 में राजेन्द्र नाथ के निर्देशन में 'हानुश' का सफल मंचन किया। भीष्म साहनी के नाटकों में सर्वाधिक मंचित होने वाले नाटकों में है 'कबिरा खड़ा बाजार में'। 1981 में लिखित इस नाटक को प्रसिद्ध निर्देशक एम. के. रैना के निर्देशन में मंचित किया गया था। अस्मिता दिल्ली स्थित रंगमंच कर्मियों की एक नाट्य संस्था है। जहाॅ अनेक नाटकों का सफल मंचन होता है।\nअस्मिता रंगमंच पर भीष्म साहनी के कई नाटकों का मंचन हो चुका है। हानुश, माधवी, कबीरा खड़ा बाजार में आदि कृतियों पर सफल मंचन हो चुका है। भीष्म साहनी स्मृति नाट्य समारोह में भारत भवन में नाटक ‘लुकमान’ का सफल मंचन भी हुआ। भीष्म साहनी ने साधारण एवं व्यंग्यात्मक शैली का प्रयोग कर अपनी रचनाओं को जनमानस तक पंहुचाया है। भीष्म साहनी ने मशहूर नाटक ‘भूतगाड़ी’ का निदेशन भी किया है। जिसके मंचन की जिम्मेदारी ख्वाजा अहमद अब्बास ने ली थी।\nभीष्म साहनी प्रगतिशील और परिवर्तनकारी विचार वाले कथाकार थे। हमारे देश के शिखर के रुप में समझा जाता है। एम. के. रैना देश के नामी रंगकर्मी है। भीष्म साहनी के नाटक 'कबिरा खड़ा बाजार में' से उन्होंने बहुत नाम कमाया लेकिन इस नाटक को आम आदमी की चर्चा के दायरे में भी एम. के. रैना का बहुत योगदान है। बहुत कम लोगों को मालूम है कि भीष्म साहनी के इस नाटक का 'कबिरा खड़ा बाजार में' नाम एम. के. रैना ने दिया।\n'मुआवजे' नाटक मूल रुप से पंजाबी में लिखा गया था। उसका भी सफल मंचन हुआ। लेखक का मूल उदेश्य समाज को नई दिशा देना होता है। विशेष रुप से नाटककार को एक सूत्र के रुप में होना चाहिए। ‘तमस’ उपन्यास का इसी तरह सफल मंचन हुआ। राजनीति और धर्म दोनों की सत्ता अपने अहंकार में विनाशकारी होते हैं। भीष्म जी की नम्रता उनके व्यक्तित्व का बेहद सदृढ पक्ष था। वे अपने विचारों के दायरे से किसी को नकारते नहीं, तमस में विभाजन की जिस भयावह त्रासदी की कहानी कही गई है, उसे ही गोविंद निहलानी ने एक लंबी फिल्म बनाने के लिए चुना है। भीष्म साहनी की तरह गोविंद निहलानी का संबंध भी अविभाजित हिन्दुस्तान के उस हिस्से से था। विभाजन इतनी बड़ी त्रासदी था कि उस पर साहित्य की रचना बहुत स्वाभाविक बात है और ऐसा हुआ विभाजन पहली बार ‘गर्म हवा’ (1973) के माध्यम से सिनेमाई पर्दे पर एक भयावह त्रासदी के रुप में सामने आया। इसमें बलराज साहनी ने विशेष भूमिका निभाई।\nभीष्म साहनी का हिन्दी पटकथा लेखन परम्परा एवं अभिनय में श्रेष्ठ स्थान रहा है। पटकथा लेखन करना और साहित्य जगत में अपना नाम रोशन करना यह खासियत थी भीष्म साहनी में। भीष्म जी की नम्रता उनके व्यक्तित्व का बहुत लेखन की याद दिलाता है। सृजनात्मकता का प्रश्न किसी भी कलाकार की सृजन शक्ति या उसकी सृजन शक्ति था। निजी मौलिक प्रतिभा से सम्बंधित है। वह चाहे चित्रकार हो या कवि लेखक या वैज्ञानिक हो। यही हुनर किसी भी कलाकार या वैज्ञानिक हो समाज के अन्य व्यक्तियों से उसे अलग और अनोखा बनाता है।\n‘अक्षर-पर्व’ ‘‘मंजु कुमारी’’\nभीष्म का लेखन नव चेतना का लेखन है। उनके लेखन को चाहे कम आंका जाये पर हिन्दी की जिस खला को भरा है। उसे नहीं भूलना चाहिए। भीष्म साहनी एक व्यक्ति के रुप में जितने सहज और सरल थे। स्वातंत्रयोत्तर हिन्दी कथा साहित्य उपन्यास साहित्य, नाटक साहित्य को समृद्ध किया उनमें भीष्म साहनी का उल्लेखनीय स्थान है। मैं मानता हूं कि भीष्म साहनी की रचनाएं दिनो-दिन प्रासंगिकता को प्राप्त कर रही है। उनका हिन्दी सिनेमा को योगदान अतुलनीय है। भीष्म साहनी का व्यक्तित्व और कृतित्व स्मरणीय है। उनकी जन्म शताब्दी पर ये आलेख भीष्म साहनी को समर्पित है।\n- नवीन कुमार\nशोधार्थी, जय नारायण व्यास, वि. वि. जोधपुर\n1. हिन्दी में पटकथा लेखन: जाकिर अली रजनीश, पृष्ठ-4,5 अध्याय-1, वैवाहिक तथा तकनीकी शब्दावली, आयोग उ.प्र. हिन्दी संस्थान, मानव संसाचन विकास मंत्रालय।\n2. पटकथा लेखन- एक परिचय, मनोहर श्याम जोशी, राजकमल प्रकाशन, ‘‘पटकथा लेखन सांराश से’’,\n3. अस्मिता नाटक संस्थान नई दिल्ली वेब पेज।\n4. भीष्म साहनी तमस उपन्यास, पृष्ठ संख्या 1,2,3,5,7\n5. भीष्म साहनी व्यक्ति और रचना (सं.) राजेश्वर सक्सेना, प्रताप ठाकुर वाणी प्रकाशन, पृष्ठ सं.-30,35,36\n6. अक्षर पर्व साहित्य- वैचारिक पत्रिका, दिल्ली\n7. परिंदे साहित्य द्वेमासिक पत्रिका, दिल्ली\n8. विकिपीडिया- भीष्म साहनी कृतित्व व साहित्य


क्या आप जानते हैं इस हॉलीवुड फिल्म की कॉपी है सलमान खान की आने वाली फिल्म ‘ट्यूबलाइट’ | Bollywood Khabrein\nक्या आप जानते हैं इस हॉलीवुड फिल्म की कॉपी है सलमान खान की आने वाली फिल्म ‘ट्यूबलाइट’\nसलमान खान की आने वाली फिल्म ट्यूबलाइट को लेकर लोगों के बीच उत्साह चरम पर है। हर कोई इसी फिल्म की बात कर रहा है और इस फिल्म के ट्रेलर ने पहले ही लोगों के दिलों में अपनी जगह बना ली है। अब बस किसी बात का इंतजार है तो वो इसके रिलीज होने का। हालांकि इसमें अभी काफी वक्त है क्योंकि भाईजान की यह फिल्म ईद के मौके पर रिलीज होगी। हर कोई इस फिल्म से रिकॉर्ड तोड़ कमाई की उम्मीद कर रहा है लेकिन इसकी रिलीज से पहले हम आपको एक बात बता देना चाहते है कि कबीर खान द्वारा डायरेक्टेड यह फिल्म एक हॉलीवुड फिल्म की कॉपी है।\nसलमान खान की फिल्म ट्यूबलाइट का ट्रेलर यहाँ देखें:\nजी हां, चौंक गए न। हमें पता था कि आपका यही रिएक्शन होगा लेकिन यह सच है। कुछ समय पहले हॉलीवुड में लिटिल बॉय नाम की एक फिल्म रिलीज हुई थी, जिसकी कहान कुछ इसी तरह की थी। जिसमें एक बाप-बेटे के रिश्ते को पर्दे पर उकेरा गया था। जहां तक बात है ट्यूबलाइट की तो इसमें बाप-बेटे की जगह दो भाइयों की कहानी को दिखाया जायेगा। जिसके किरदार सलमान खान और सोहेल खान निभा रहे हैं।\nहॉलीवुड फिल्म लिटिल बॉय का ट्रेलर यहाँ देखें:\nहालांकि इस बात को खुद डायरेक्टर कबीर खान ने भी लोगों के सामने स्वीकार किया है कि उनकी फिल्म ट्यूबलाइट लिलिट बॉय से प्रेरित है। जिसमें भारतीय दर्शकों को मुताबिक कुछ बदलाव किए गए हैं। अगर आपको ट्यूबलाइट के बारे में हम बतायें तो इस फिल्म को 1962 में हुई भारत-चीन की जंग के आस-पास गढ़ा गया है। जहां एक भाई अपने दूसरे भाई को ढूंढने निकलेगा। सलमान खान और सोहेल खान के साथ-साथ इस फिल्म में एक चाइनीज अदाकारा जू जू भी दिखाई देंगी।\nTagshollywood film little boyKabir Khanlittle boysalmansalman khansalman khan's tubelightTubelighttubelight isacopy of little boytubelight movie\nPrevious article अक्षय कुमार और सलमान खान एक साथ में करने वाले थे इस बिग-बजट फिल्म को लेकिन….\nNext article बंद होने की कगार पर हैं सलमान खान की यह4फिल्में, देखें लिस्ट !!


पश्चिम बंगाल में राष्ट्रपति शासन लगाने की कांग्रेस की मांग सहित आज की प्रमुख सुर्खियां\nद एशियन एज | अमर उजाला | राजस्थान पत्रिका | बिजनेस स्टैंडर्ड\nकेंद्र सरकार ने उत्तराखंड हाईकोर्ट के मुख्य न्यायाधीश केएम जोसेफ की सुप्रीम कोर्ट में नियुक्ति को लेकर कॉलेजियम की सिफारिश लौटा दी है. इस खबर को आज के अधिकतर अखबारों ने पहले पन्ने पर जगह दी है. केंद्र ने इस सिफारिश को मानदंडों के अनुरूप नहीं बताया है. दूसरी ओर, केंद्र ने वरिष्ठ वकील इंदु मल्होत्रा को सुप्रीम कोर्ट में न्यायाधीश के रूप में नियुक्ति को लेकर मुहर लगा दी है. इससे पहले बीती 10 जनवरी को कॉलेजियम ने न्यायाधीश केएम जोसेफ और इंदु मल्होत्रा को शीर्ष अदालत में न्यायाधीश नियुक्त करने की सिफारिश की थी.\nउधर, कांग्रेस ने इस फैसलों को लेकर मोदी सरकार को निशाने पर लिया है. पार्टी ने सवाल किया है कि क्या दो साल पहले उत्तराखंड में राष्ट्रपति शासन के खिलाफ फैसले की वजह से जस्टिस जोसेफ के नाम को मंजूरी नहीं दी गई. दूसरी ओर, कानून मंत्री रविशंकर प्रसाद ने भी कांग्रेस पर निशाना साधा है. उन्होंने कहा, ‘कांग्रेस पहले से ही न्यायपालिका में दखल देने का काम करती रही है. जजों और न्यायपालिका की गरिमा को धूमिल करना कांग्रेस के इतिहास में रहा है.’\nपश्चिम बंगाल : कांग्रेस ने राष्ट्रपति शासन लगाने की मांग की\nपश्चिम बंगाल पंचायत चुनाव में नामांकन की तारीख बढ़ने की वजह से अब मतदान की तारीख को भी बढ़ा दिया गया है. द एशियन एज की खबर के मुताबिक राज्य चुनाव आयोग ने इसके लिए सभी सीटों पर 14 मई को मतदान की तारीख तय की है. इससे पहले इस चुनाव को तीन चरणों में पांच मई तक करवाने की बात कही गई थी. इसके अलावा आयोग ने बताया कि यदि किसी बूथ पर फिर से मतदान करवाने की जरूरत होने पर इसके लिए 16 मई की तारीख तय की गई है. हालांकि, मतों की गिनती कब की जाएगी, इसे साफ नहीं किया गया है. उधर, कांग्रेस ने गृह मंत्रालय से राज्य में कानून-व्यवस्था की स्थिति को देखते हुए राज्य में राष्ट्रपति शासन लागू करने की मांग की है. पार्टी प्रदेश अध्यक्ष अधीर रंजन चौधरी का कहना है कि हाई कोर्ट के आदेश के बाद भी राज्य चुनाव आयोग द्वारा पर्याप्त सुरक्षा उपलब्ध नहीं करवाई जा रही है.\nकर्ज न चुकाने के मामले में एयरसेल के पूर्व प्रमोटर सी शिवशंकरन, उनके बेटे और उनकी कंपनी के साथ बैंक अधिकारियों पर मामला दर्ज\nआईडीबीआई बैंक का 600 करोड़ रुपये का कर्ज न चुकाने के मामले में केंद्रीय जांच ब्यूरो (सीबीआई) ने एयरसेल के पूर्व प्रमोटर सी शिवशंकरन, उनके बेटे और उनकी कंपनी पर मामला दर्ज किया है. साथ ही, आईडीबीआई बैंक के पूर्व सीएमडी- एमएस राघवन, इंडियन बैंक के एमडी-सीईओ किशोर खरात और सिंडिकेट बैंक के एमडी-सीईओ मेलविन रेगो को भी इस मामले में आरोपित बनाया गया है. अमर उजाला में छपी खबर के मुताबिक साल 2010-14 के दौरान जब यह कर्ज लिया गया था तो उस वक्त मेलविन रेगो आईडीबीआई बैंक के डिप्टी एमडी और किशोर सीएमडी थे. सीबीआई के प्रवक्ता ने बताया कि कर्ज देने के मामले में इस बैंक के अधिकारियों ने एयरसेल को कई शर्तों में राहत दी या फिर उन्हें नजरअंदाज किया. उधर, जांच ब्यूरो ने देशभर में आईडीबीआई के पूर्व अधिकारियों के निजी आवास सहित 50 जगहों पर छापामारी की है.\nगुजरात : निजी स्कूलों द्वारा फीस को तर्कसंगत बताने के लिए डॉक्यूमेंट्री का सहारा\nगुजरात के सूरत स्थित निजी स्कूल फीस को तर्कसंगत बताने के लिए नए-नए तरीके अपनाए जा रहे हैं. राजस्थान पत्रिका की रिपोर्ट के मुताबिक कई निजी स्कूलों ने एक डॉक्यूमेंट्री फिल्म तैयार की है. इसमें निजी और सरकारी स्कूलों की सुविधाओं में अंतर बताकर अधिक फीस को सही ठहराने की कोशिश की गई है. साथ ही, इन सुविधाओं के अंतर से बच्चों के भविष्य पर क्या असर पड़ता है, यह भी बताया जा रहा है. दूसरी ओर, फीस नियामक समिति (एफआरसी) का कहना है कि स्कूल फीस वसूलने के लिए कोई डॉक्यूमेंट्री बनाते हैं तो यह उनका निजी मामला है.\nभारत द्वारा एशिया के अन्य बड़े तेल खरीदारों के साथ एक नेटवर्क बनाने की तैयारी\nभारत एशिया के अन्य बड़े तेल खरीदारों चीन, दक्षिण कोरिया और जापान के साथ एक नेटवर्क बनाने की तैयारी में है. इसकी पीछे की वजह तेल बेचने वाले देशों पर कीमतों को लेकर दबाव बनाना है. बिजनेस स्टैंडर्ड के मुताबिक पेट्रोलियम मंत्री धर्मेंद्र प्रधान ने कहा, ‘एशिया की चार बड़ी अर्थव्यवस्थआओं को एक साथ आना चाहिए. भारत इन चार देशों के बीच एक नेटवर्क बनाने की कोशिश करेगा.’ आधिकारिक आंकड़ों के मुताबिक कच्चे तेल की कुल वैश्विक मांग में चीन, भारत, जापान और दक्षिण कोरिया की हिस्सेदारी 20 फीसदी से अधिक है.


कॉस्ट ऑफ कैरी क्या होता है?: गणना और व्याख्या - एंजेल ब्रोकिंग\nकॉस्ट ऑफ कैरी या सीओसी(COC) फ्यूचर्स अनुबंध की समय सीमा समाप्त होने तक अंतर्निहित बाजार में कुछ पदों को होल्ड के लिए निवेशक द्वारा खर्च की जाने वाली लागत है। इस लागत में जोखिम मुक्त ब्याज दर शामिल है। अंतर्निहित से डिविडेंट भुगतान सीओसी से बाहर रखा गया है।\nसीओसी फ्यूचर्स और स्टॉक या इंडेक्स के स्पॉट मूल्य के बीच का अंतर है। कॉस्ट ऑफ कैरी महत्वपूर्ण है क्योंकि सीओसी का मूल्य जितना अधिक होगा, कारोबारियों द्वारा फ्यूचर्स होल्ड करने के लिए अधिक पैसे का भुगतान करने की इच्छा अधिक होगी।\nसीओसी की गणना कैसे की जाती है?\nसैद्धांतिक रूप से, फ्यूचर्स मूल्य उचित मान = स्पॉट मूल्य+कॉस्ट ऑफ कैरी-कॉस्ट ऑफ कैरी डिविडेंट भुगतान लागत = किसी भी समय फ्यूचर्स और स्पॉट मूल्य के बीच अंतर\nसीओसी की गणना वार्षिक दर के रूप में की जाती है और इसे प्रतिशत मूल्यों में व्यक्त किया जाता है। रीयल-टाइम सीओसी मान स्टॉक एक्सचेंज वेबसाइटों पर उपलब्ध हैं।\nइसका अर्थ कैसे निकाला जाता है?\nसीओसी का मान बाजार की भावना को समझने के लिए एक संकेतक के रूप में उपयोग किया जाता है यानी कम सीओसी का मतलब है कि अंतर्निहित के मूल्य में गिरावट आई है और इसके विपरीत भी सत्य है ।\nकारोबारी अक्सर बाजार की भावना को मापने के लिए सीओसी का उल्लेख करते हैं। विश्लेषक सीओसी में एक महत्वपूर्ण गिरावट को अंतर्निहित में एक आसन्न गिरावट की व्याख्या करने के लिए एक संकेतक के रूप में करते हैं । उदाहरण के लिए, बेंचमार्क इंडेक्स निफ्टी फ्यूचर्स के सीओसी लगभग एक पखवाड़े पहले लगभग आधे गिर गए, और विपरीत रूप से इंडेक्स में परिणामी सुधार के एक संकेतक के रूप में कार्य किया। जब एक स्टॉक फ्यूचर्स के लिए सीओसी बढ़ जाता है, इसका मतलब है कि कारोबारी स्थिति को होल्ड करने के लिए उच्च लागत देने के लिए तैयार हैं और, इस प्रकार, अंतर्निहित में वृद्धि की उम्मीद है। सीओसी प्रतिशत को एक वार्षिक आंकड़े के रूप में व्यक्त किया जाता है।\nक्या कॉस्ट ऑफ कैरी नकारात्मक हो सकती है?\nहाँ। जब फ्यूचर्स अंतर्निहित पर छूट पर कारोबार करता है, तो परिणामी कॉस्ट ऑफ कैरी नकारात्मक होती है। यह आमतौर पर दो कारणों से होता है: जब स्टॉक को डिविडेंट का भुगतान करने की उम्मीद होती है, या जब कारोबारी आक्रामक रूप से “रिवर्स आर्बिट्रेज” रणनीति निष्पादित कर रहे होते हैं, जिसमें स्पॉट खरीदना और फ्यूचर्स बेचना शामिल है। नकारात्मक कॉस्ट ऑफ कैरी मंदी भावना का अंकन करती है।\nकॉस्ट ऑफ कैरी किस प्रकार बुलिशनेस या बियरिशनेस का प्रतिनिधित्व करती है?\nमुक्त ब्याज के साथ सीओसी में देखा गया परिवर्तन शेयर या सूचकांक के लिए व्यापक भावना का एक स्पष्ट तस्वीर को आकार देता है। मुक्त ब्याज एक अनुबंध में खुली स्थितियों की कुल संख्या है। बढ़ती ओआई के लिए, सीओसी में वृद्धि दीर्घ (या बुलिश) स्थितियों के एकत्र होने को इंगित करती है, जबकि सीओसी में एक साथ गिरावट लघु स्थितियों के संचयन और बियरिशनेश को इंगित करती है। इसी तरह, सीओसी में वृद्धि के साथ, ओआई में गिरावट, लघु स्थितियों को क्लोजर का संकेत करता है।ओआई और सीओसी दोनों में गिरावट इस बात का संकेत होता है कि कारोबारी दीर्घ स्थितियों में क्लोजिंग कर रहे हैं। विश्लेषक डेरिवेटिव अनुबंध की समाप्ति पर भी सीओसी में परिवर्तन देखते हैं। यदि उच्चतम कॉस्ट ऑप कैरी के साथ महत्त्वपूर्ण संख्या में स्थितियों को रॉल ओवर किया जाता है, तो यह बुलिशनेश को लागू करता है।


मोदी के फैसले से बीजेपी समर्थक सहमत, बोले 'कामचोर बीजेपी सांसदों को अगली बार ना दिया जाए टिकट'\nDharmendra Pratap Singh 8/12/2017 12:30:00 PM0Comment India Politics\nमोदी सरकार के कार्यकाल में अभी सिर्फ डेढ़ साल बचे हुए हैं. प्रधानमंत्री मोदी के पास बहुत काम हैं लेकिन समय बहुत कम है, उनके सांसदों को जनता के बीच जाने की जरूरत है, जनता को जागरूक करने और उन तक सरकारी योजनाओं को पहुंचाने की जरूरत है लेकिन उन्हें अपने ही सांसदों का सहयोग नहीं मिल रहा है. वे बार बार सांसदों को संसद आने का आदेश देते हैं लेकिन सैकड़ों सांसद उनकी बात मानते ही नहीं और अपनी मौजमस्ती में ब्यस्त रहते हैं. ये सांसद ना तो जनता के बीच जा रहे हैं और ना ही विकास का कोई काम कर रहे हैं.\nमोदी के फैसले से सोशल मीडिया पर अधिकतर लोग सहमत हैं. लोग कह रहे हैं कि हम मोदी जी के फैसले से पूर्ण रूप से सहमत हैं. जो काम ना करे उसका टिकट काट दिया जाना चाहिए. देखिये लोग क्या कह रहे हैं.


स्मृति ने दीपिका पर साधा निशाना, कहा- जो देश के टुकड़े चाहते,वो उनके साथ खड़ी हुई\nस्मृति ने दीपिका पर साधा निशाना, कहा- जो देश के टुकड़े चाहते, वो उनके साथ खड़ी हुई\n10, 01, 2020 January 10, 2020 आकांक्षा मिश्रा\tdeepika, jnu visit, smriti irani\nबॉलीवुड एक्ट्रेस दीपिका पादुकोण हाल ही में जेएनयू के छात्रों का साथ देने पहुंची थी. वहीं पिछले दिनों बीजेपी सांसद साक्षी महाराज ने आरोप लगाया था. वहीं केंद्रीय मंत्री स्मृति ईरानी ने भी दीपिका पर निशाना साधा है.\nस्मृति ने कहा कि दीपिका देश के टुकड़े करना चाहते हैं, उनके साथ खड़ी हुईं. एक कार्यक्रम में जेएनयू मामले पर बोलते हुए स्मृति ईरानी ने दीपिका पर जमकर बोला. साथ ही उन्होंने कहा कि जिसने भी यह बता जानी होगी कि वह प्रदर्शनकारियों के बीच क्यों?’ ‘यह हमारे लिए हैरानी की बात नहीं है कि वह उन लोगों के साथ खड़ी हुईं, जो भारत के टुकड़े करना चाहते हैं. वह उनके साथ खड़ी हुईं, जिन्होंने लाठि‍यों से लड़कियों के प्राइवेट पार्ट्स पर हमला किया.’\nबीजेपी नेता तेजिंदर पाल बग्गा ने स्मृति ईरानी की इस टिप्पणी का एक वीडियो ट्वीट भी किया है. उन्होंने दीपिका के पॉलिटि‍कल इंटरेस्ट पर भी कहा. स्मृति ने कहा, ‘साल 2011 में दीपिका ने कहा था कि वे कांग्रेस को सपोर्ट करती हैं.’ स्मृति ने जेएनयू हमला मामले पर बयान देते हुए कहा कि अभी जांच चल रही है. उन्होंने कहा कि पुलिस की ओर से जांच के पहलू कोर्ट के सामने रखे जाने तक कुछ कहना ठीक नहीं होगा.\nसाक्षी महाराज ने भी लगाया दीपिका पर आरोप\nबता दें कि साक्षी महराज ने दीपिका पादुकोण पर टुकड़े-टुकड़े गैंग के होने का आरोप लगाया है. उन्होंने यह भी कहा कि जेएनयू जाने के बाद दीपिका ने खुद को लुटा सा महसूस किया होगा. छात्र नेता कन्हैया कुमार के साथ खड़े होने पर उनकी आत्मा रोई होगी.\nये भी पढ़ें- सीएए-एनआरसी: हमारे देश की नींव ऐसी नहीं रखी गई थी- दीपिका\nWatch: Ajay Devgn & Kajol host special screening of Tanhaji\nWatch l India, China together can buildabetter world: Chinese Envoy to India\nOne Thought to “स्मृति ने दीपिका पर साधा निशाना, कहा- जो देश के टुकड़े चाहते, वो उनके साथ खड़ी हुई”\nजेएनयू हिंसा के पिछे क्यालेफ्ट का हाथ?


VIRAL : क्या फिर लीक हुए BSSC इंटर लेवल एग्जाम के क्वेश्चन, यहां जानिए जवाब - Live Cities\nHomeBIHARVIRAL : क्या फिर लीक हुए BSSC इंटर लेवल एग्जाम के क्वेश्चन, यहां जानिए जवाब\nVIRAL : क्या फिर लीक हुए BSSC इंटर लेवल एग्जाम के क्वेश्चन, यहां जानिए जवाब\nDecember 8, 2018 Anjani Pandey BIHAR, आपका प्रदेश, ट्रेंडिंग 0\nलाइव सिटीज, सेंट्रल डेस्क : बिहार में इंटर स्तरीय संयुक्त प्रारंभिक प्रतियोगिता परीक्षा के आयोजन का आज शनिवार को पहला दिन है. आज शाम से ही इस परीक्षा के प्रश्नपत्र सोशल मीडिया पर वायरल होने लगे थे. कहा जाने लगा कि बिहार कर्मचारी चयन आयोग द्वारा ली गई इस परीक्षा के पेपर भी लीक हो गए हैं. यह परीक्षा शनिवार 8 दिसंबर से शुरू हुई है और सोमवार 10 दिसंबर तक होगी. तीन दिनों तक दोनों पालियों में कुल छह शिफ्ट में यह परीक्षा पूरे बिहार में ली जा रही है. BSSC ने यह व्यवस्था बड़ी संख्या में आये आवेदनों के फलस्वरूप परीक्षा को पूर्णतः कदाचारमुक्त कराने के लिए की है.\nशनिवार शाम से वायरल हुए इन कथित ‘लीक’ प्रश्नपत्रों को पहली शिफ्ट का बताया जा रहा है. लाइव सिटीज ने इसे लेकर जब पड़ताल करनी शुरू की तो बात कुछ और ही निकल कर सामने आई. मुजफ्फरपुर स्थित एक सेंटर से परीक्षा देकर पटना लौटे एक परीक्षार्थी ने इस बात की तस्दीक तो की कि वायरल हुए प्रश्नपत्र आज शनिवार के पहली शिफ्ट के ही हैं. लेकिन उन्होंने यह भी कहा कि सेंटर पर मौजूद सुरक्षा व्यवस्था को देखते हुए यह कहना बहुत मुश्किल है कि ये प्रश्नपत्र लीक हुए हैं.\nवजह बताते हुए उन्होंने कहा कि सेंटर पर निगरानी वाकई कड़ी थी. एग्जाम सेंटर के करीब 200 मीटर के दायरे में मोबाइल नेटवर्क को ख़त्म कर देने वाले जैमर लगे हुए थे. परीक्षार्थियों को भी काफी कड़ी जांच के बाद ही अंदर जाने दिए गया था.\nतो आखिर ये प्रश्नपत्र लीक कैसे हुए? इस सवाल के जवाब में उन्होंने कहा कि ऐसा हो सकता है कि ये किसी शरारती तत्व का काम हो. किसी ऐसे परीक्षार्थी का, जो प्रश्नपत्र को जमा करने के बजाये अपने साथ लेकर एग्जाम हॉल से बाहर निकलने में सफल हो गया. उन्होंने कहा कि इस बार परीक्षा के प्रश्न भी उच्चस्तरीय थे. इन्हें वही विद्यार्थी हल कर पायेंगे, जिन्होंने गहराई से पढ़ाई की होगी. इस वजह से यह काम किसी ऐसे परीक्षार्थी का हो सकता है, जिसका पेपर खराब गया हो और जिसे पास होने की कोई उम्मीद न हो.\nलेकिन फिर भी यह सुरक्षा व्यवस्था पर सवाल तो है ही. इस सवाल से उक्त परीक्षार्थी ने भी इत्तेफाक जताते हुए कहा कि यह एक प्रशासनिक चूक का मामला तो बनता ही है. अगर प्रश्नपत्र लीक हुए हैं तो इसकी जांच गंभीरता से की जानी चाहिए. अगर किसी ने अफवाह उड़ायी है या गलत तरीके से सोशल मीडिया पर पेपर वायरल किया है तो उसके खिलाफ भी कड़ी कार्रवाई होनी चाहिए.\nबताते चलें कि परीक्षा के दौरान परीक्षार्थियों को दिए गए प्रश्नपत्र व आंसर के लिए दिए गए ओएमआर शीट को परीक्षा समाप्ति के बाद वीक्षक द्वारा कलम सहित वापस ले लिया गया था. ऐसे में प्रश्नपत्र वायरल होना कहीं न कहीं परीक्षा प्रबंधन व्यवस्था में गड़बड़ी की आशंका को जन्म देता है. आगे देखना यह है कि बिहार कर्मचारी चयन आयोग इस मामले में क्या फैसला लेती है.\nbssc paper leak latest news\nBSSC इंटर लेवल एग्जाम\nExpress News 8 December :2मिनट में पढ़ लें बिहार की दिन भर की 10 खबरें…\nBSSC पेपर लीक मामला : सेटर सज्जाद को करना पड़ा कोट में सरेंडर, दोबारा गया जेल\nपटना : बिहार स्टाफ सलेक्शन कमिशन का पेपर लीक मामला आज एक बार फिर चर्चा में आ गया है. इस केस के मुख्य आरोपियों में शामिल सज्जद अहमद ने शुक्रवार को निगरानी की स्पेशल कोर्ट […]\nBSSC पेपर लीक मामले में SIT ने कॉल डिटेल्स की जांच में कर दी भूल!\nAugust 20, 2017 team livecities BIHAR, आपका प्रदेश 0\nपटना : बिहार स्टाफ सेलेक्शन कमीशन (BSSC) के बहुचर्चित आंसर शीट लीक मामले में एसआईटी की उस रिपोर्ट पर अब सवाल उठ रहे हैं, जिसे निगरानी की विशेष कोर्ट में जमा किया गया है. ये […]


विवेक कुमार राय 8 February, 2020 12:10 PM IST\nविगत कुछ दिनों से मौसम कुछ राज्यों में दिन में तेज धूप और सुबह-शाम में ठंडक का एहसास देकर गर्मी के आने की आहट दे रहा है लेकिन कुछ राज्य अभी भी ऐसे हैं जहां अब भी बारिश का दौर खत्म नहीं हुआ है. इन राज्यों में महाराष्ट्र के अलावा मध्यप्रदेश, छत्तीगढ़, तेलंगाना शामिल हैं. छत्तीगढ़ में तो ठंड की सबसे ज्यादा बारिश हुई है पारा गिरने की वजह से लोगों को अब भी हाड़ कंपाने वाली सर्दी का सामना करना पड़ रहा है.\nनिजी मौसम एजेंसी स्काईमेट वेदर के अनुसार महाराष्ट्र में बारिश का दौर जारी रहेगा और9फरवरी तक मराठवाड़ा में बारिश बढ़ सकती है. हालांकि, आने वाले दिनों में विदर्भ के इलाके में इसका असर कम होने लगेगा. एजेंसी के अनुसार, शनिवार तक बारिश की गतिविधियां दक्षिणी दिशा में आगे बढ़ सकती है और काफी समय से सूखा रहा मराठवाड़ा बारिश से भीग सकता है. फिलहाल एक ट्रफ बिहार से तेलंगाना तक फैली हुई है जो विदर्भ से होकर जाती है. इसकी वजह से शुक्रवार और शनिवार को विदर्भ में भारी से मध्यम बारिश के आसार हैं.\nगरज के साथ बारिश की संभावना\nतेलंगाना में तो गरज चमक के साथ ओले गिरने की आशंका जताई गई है. राज्य के कई शहरों में लोगों को कड़ाके की ठंड का सामना करना पड़ सकता है. वहीं हैदराबाद में बारिश का नया दौर शुरू हो सकता है. अब तक छत्तीगढ़ में बारिश का कारण बना हुआ कॉन्फ्लुएंस झोन अब छत्तीसगढ़ और विदर्भ की तरफ शिफ्ट हो रहा है जिसकी वजह से 8 और9फरवरी को तेलंगाना में तूफानी बारिश के आसार हैं.\nजम्मू-कश्मीर, लद्दाख, हिमाचल प्रदेश और उत्तराखंड के ऊपरी इलाकों में बारिश और बर्फबारी हो सकती है जिसकी वजह से पंजाब में भी तूफानी बारिश के आशार हैं. झारखंड में शनिवार तक मौसम का मिजाज बिगड़ा हुआ रहेगा और भारी बारिश के साथ ही ओलावृष्टि के भी आसार हैं जिसकी वजह से फसलों को नुकसान हो सकता है.\nEnglish Summary: Weather Forecast: Stormy rain will occur in these states on 8 and9February!\nपंजाब में बारिश तेलंगाना में बारिश यूपी का मौसम दिल्ली का मौसम हरियाणा का मौसम बिहार का मौसम Rain in punjab Rain in telangana Weather of UP Delhi's climate Weather of haryana Weather of bihar


बैखोफ चोर, खौफजदा आमजन\nपुलिस के ध्येय वाक्य आम जन में विश्वास, अपराधियों में भय के विपरित सुजानगढ़ में चोर बैखौफ तथा आमजन खौफजदा है। शहर में लगातार हो रही चोरियों ने आमजन के दिन का चैन और रातों की नींद हराम कर दी है। चोर पूरी चुस्ती के साथ वारदातों को अंजाम दे रहे हैं और पुलिस की सुस्ती आम जन पर भारी पड़ रही है। एक के बाद एक हो रही चोरियां पुलिस के लिए चुनौती बनी हुई है। विगत डेढ़ महीने में एक दर्जन चोरियां हो चूकी है, लेकिन पुलिस अभी तक एक भी चोरी का खुलासा नहीं कर सकी। पिछले एक महीने में एक भी सप्ताह ऐसा नहीं गुजरा जब चोरी की वारदात नहीं हुई हो। चोरों के हौंसले इतने बुलन्द है कि वे दिनदहाड़े और दिन ढ़लते ही बंद मकानों में प्रवेश कर चोरी की वारदात को अंजाम देकर निकल जाते हैं।\nलगातार हो रही चोरियों की श्रृंखला में गत रात्री को लाडनूं रोड़ स्थित आर.के. गार्डन के पास एक बंद मकान में चोरों ने चोरी की वारदात को अंजाम दिया और उन्हे पकडऩे की कोशिश करने पर मकान मालिक पर पत्थर से हमला कर दिया। मकान मालिक अकबर खान ने बताया कि शुक्रवार रात्री करीब नौ बजे वह अपने किसी काम से घर के सामने स्थित आर.के. गार्डन गया था। साढ़े नौ बजे वह वापस आया तो उसने देखा कि दो चोर उसके घर में घुसे हुए हैं तथा उनके तीन साथी बाहर गली में खड़े है। बाहर खड़े साथियों ने मकान के अन्दर घुसे हुए चोरों को मालिक के आने की सूचना दे दी, जिस पर दोनो चोर मकान की छत पर पंहूचे और पीछे से नीचे कूद गये।\nउनके पीछे ही मकान मालिक अकबर भी कूद गया और उसने एक चोर को दबोच लिया, तभी उसके दूसरे साथी ने अकबर पर पत्थर से वार किया, जिससे अकबर द्वारा पकड़ा हुआ चोर उसकी पकड़ से छुट कर भाग गया। अकबर ने बताया कि चोरों ने तीन आलमारियों को तोड़ कर उनमें रखेएक लाख रूपये नगद, करीब चार-पांच भरी सोने के जेवरात चुरा कर ले गये। मामले की सूचना मिलने पर लाडनूं पुलिस मौके पर पंहूची और मकान एवं आस-पास के स्थानों की बारीकी से जांच की। सुजानगढ़ पुलिस उप अधीक्षक कार्यालय एवं सुजानगढ़ पुलिस थाना क्षेत्र से कुछ ही दूरी पर स्थित अकबर के मकान लाडनूं थाना क्षेत्र में आता है।\nसुजानगढ़ पुलिस द्वारा चोरी के आरोप में एक जने को गिरफ्तार किया है। सीआई मनोज कुमार ने बताया कि 13 मार्च की रात्री को पुलिस को वार्ड नं. 23 नया बास निवासी भरत पुत्र सूर्यप्रकाश प्रजापत उम्र 25 वर्ष संदिग्ध अवस्था में घूमता हुआ नजर आया, जिस पर झंवर स्कूल में कम्प्यूटर आदि चोरी के मामले में चालान शुदा होने के कारण पुलिस ने उसका पीछा किया। अंधेरे का फायदा उठा कर वह गलियों में छुप गया। सादा वस्त्रों में पुलिस द्वारा उस पर नजर रखी जा रही थी। शनिवार को पुलिस ने उसे नया बास से गिरफ्तार कर लिया। आरोपी के पास से चोरी का सामान भी बरामद हुआ है। भरत ने आर.के. गार्डन के पास अकबर के घर अपने दोस्त निम्बी जोधा निवासी खालिद उर्फ वियान के साथ मिल कर चोरी करना स्वीकार किया है। सीआई ने बताया कि पुलिस सादा वर्दी में चोरों पर नजर रखे हुए है।


2 अप्रैल, 2018 को हल्ला बोल धरना : डाक्टरों और मेडिकल छात्रों के जायज़ संघर्ष का समर्थन करें! | CGPI.org\nदेशभर के डाक्टर और मेडिकल छात्र2अप्रैल को अपने-अपने अस्पतालों और मेडिकल कालेजों में धरने आयोजित कर रहे हैं। वे मेडिकोस यूथ नेशनल एक्शन कौंसिल (एम.वाई.एन.ए.सी.) के झंडे तले संगठित हो रहे हैं, जिसमें मेडिकल छात्र संगठन और रेजिडेंट डाक्टर संगठन शामिल हैं।\nडाक्टर और मेडिकल छात्र मेडिकल शिक्षा और अस्पताल सेवाओं के निजीकरण के ख़िलाफ़ आन्दोलन कर रहे हैं। वे सरकारी अस्पतालों में भीड़-भाड़, टूटी-फूटी दीवारों और काम की जघन्य हालतों का विरोध कर रहे हैं, जिनमें जवान डाक्टरों को बिना अवकाश, लम्बे घंटों तक काम करने को मजबूर किया जाता है, जहां उन्हें मरीजों की लम्बी-लम्बी कतारों का हर रोज सामना करना पड़ता है।\nProtest action at AIIMS, Delhi as part of the all India protest by doctors and medical students on April 2. This statement was distributed at the protest\nसरकार के इस विनाशकारी कार्यक्रम का मकसद है मेडिकल शिक्षा और अस्पताल सेवाओं को एक पूर्णतया ‘मुनाफ़ेदार धंधे’ में बदल देना। नीति आयोग द्वारा प्रस्तावित इस कार्यक्रम को लागू करने के लिए सरकार एक नया नेशनल मेडिकल कमीशन (एन.एम.सी.) गठित करने जा रही है। स्वास्थ्य सेवा को पहले से ही एक ‘मुनाफे़दार धंधा’ बना दिया गया है। निजी अस्पताल शहरों और गांवों के लोगों को बेरहमी से लूटते हैं। सरकार का कहना है कि मेडिकल कौंसिल ऑफ इंडिया (एम.सी.आई.) की जगह पर, एन.एम.सी. नामक यह नया आयोग गठित किया जाएगा, जो “मेडिकल शिक्षा और अभ्यास” का नियमन करेगा। परन्तु वास्तव में, एन.एम.सी. का काम होगा मेडिकल शिक्षा और स्वास्थ्य सेवा के सम्पूर्ण निजीकरण की निगरानी करना।\nदेशभर के छात्रों की यह मांग बिलकुल जायज़ है कि मेडिकल कालेजों में फीस पर नियंत्रण हो। निजी मेडिकल कालेजों की फीस पर से सरकार किसी भी प्रकार के नियंत्रण को हटा देना चाहती है। सरकार कह रही है कि निजी मेडिकल कालेजों में ज्यादा से ज्यादा 50 प्रतिशत सीटों की फीस को “नियंत्रित” किया जा सकता है। बाकी सीटों के लिए प्रबंधक मनमर्जी से फीस मांग सकते हैं। हाल ही में, उत्तराखंड की सरकार ने राज्य के निजी मेडिकल कालेजों को जितनी भी चाहे फीस वसूलने की हरी झंडी दे दी है। एक कालेज में, सालाना फीस को5लाख रुपये से बढ़ाकर, 19.7 लाख रुपये कर दिया गया है! सेकेंड इयर के छात्रों को, इसके अलावा, बीते वर्ष के एरियर भी भरने होंगे। उस कालेज के छात्र अब इस कदम के विरोध में धरने पर बैठे हैं।\nएन.एम.सी. बिल में प्रस्ताव किया गया है कि डाक्टर को प्रेक्टिस करने के योग्य माने जाने के लिए, स्नातक की परीक्षा के बाद, एन.ई.एक्स.टी. नामक एक और बाध्यकारी परीक्षा पास करनी होगी, छात्र जिसका विरोध कर रहे हैं। ऐसी परीक्षा का कोई औचित्य नहीं है। मेडिकल छात्र पहले ही, कालेज की परीक्षाओं को पास करने के लिए बहुत पढ़ाई करते हैं।\nअगर किसी ने सरकारी अस्पतालों की ओ.पी.डी. या आपातकालीन सेवाओं को देखा है, तो उसके मन में, सैकड़ों-हजारों मरीजों की सेवा करने के दबाव की हालतों में काम करने वाले डाक्टरों और नर्सों के प्रति बहुत सम्मान होगा। हमारे अधिकतम लोग डाक्टरों पर बहुत भरोसा करते हैं। अधिकतम डाक्टर बड़ी निष्ठा के साथ अपना काम करते हैं। पर जब किसी मरीज की मौत हो जाती है, तो उसके परिजन कभी-कभी अस्पतालों की दुर्दशा को दोषी ठहराने के बजाय, डाक्टरों पर अपना गुस्सा निकालते हैं। सरकारी अस्पतालों में डाक्टरों पर शारीरिक हमलों के कई हादसे हो चुके हैं।\nडाक्टर लम्बे समय से मांग करते आ रहे हैं कि सरकारी अस्पतालों में काम करने की हालतें सुधारी जाएं, डाक्टरों और नर्सों की संख्या बढ़ाई जाए, कि मरीजों की बढ़ती संख्या की सेवा करने के लिए और सरकारी अस्पताल खोले जाएं। परन्तु डाक्टरों की इन समस्याओं को हल करने के बजाय, एन.एम.सी. बिल में यह प्रस्तावित किया गया है कि डाक्टरों पर “इलाज करने में गलतियों” के लिए आपराधिक कार्यवाही की जायेगी।\nडाक्टर और मेडिकल छात्र जनता को अपनी समस्याओं के बारे में जानकारी देने के लिए, महीने भर से अभियान चला रहे हैं। आंदोलित डाक्टरों ने कन्याकुमारी से एक पदयात्रा शुरू की थी, जिसके अंत में, 25 मार्च को, नयी दिल्ली के इंदिरा गांधी स्टेडियम में एक महापंचायत हुयी थी। 25,000 डाक्टरों ने उसमें भाग लिया था और सभी ने एन.एम.सी. बिल का विरोध किया था। उससे पहले, दिल्ली में6फरवरी को 10,000 डाक्टरों ने एम्स (ए.आई.आई.एम.एस.) से संसद तक, एन.एम.सी. बिल के खिलाफ़ एक विरोध प्रदर्शन किया था। एम्स-दिल्ली, सफदरजंग अस्पताल, पी.जी.आई.-चंडीगढ़, अलीगढ़ मुस्लिम युनिवर्सिटी और कई अन्य संस्थानों के रेजिडेंट डाक्टरों और वरिष्ठ डाक्टरों ने उसमें भाग लिया था।\nदेशभर के डाक्टरों के विरोध के दबाव में आकर, केन्द्रीय मंत्रीमंडल एन.एम.सी. बिल के कुछ प्रावधानों को बदलने का ढोंग कर रहा है। परन्तु मेडिकल शिक्षा और स्वास्थ्य सेवा का और ज्यादा निजीकरण करना ही इस बिल का मूल सार है।\nयह सुनिश्चित करना समाज की ज़िम्मेदारी है कि हमारे भावी डाक्टरों को सबसे अच्छे संस्थानों में पढ़ने का मौका मिले। समाज का फर्ज़ है यह सुनिश्चित करना कि मेहनतकश परिवारों के बच्चे डाक्टर बनने के मौके से इसलिए वंचित न किये जाएं, कि निजी मेडिकल कालेजों की फीस उनकी क्षमता से बाहर हो। विदित है कि निजी मेडिकल कालेजों की फीस सरकारी मेडिकल कालेजों की फीस से 30-40 गुना ज्यादा है।\nराज्य का फर्ज़ है जनता के लिए मुनासिब दाम पर, अच्छी और पर्याप्त स्वास्थ्य सेवाएं उपलब्ध कराना। परन्तु हिन्दोस्तानी राज्य ने स्वास्थ्य सेवा क्षेत्र को सबसे बड़ी विदेशी और हिन्दोस्तानी इजारेदार कंपनियों के लिए खोल रखा है, ताकि ये कंपनियां हमारी जनता की सेहत की दुःखद स्थिति का फायदा उठाकर, अधिक से अधिक मुनाफे़ कमा सकें। हमारे देश के हुक्मरानों को न तो हमारी जनता के स्वास्थ्य की चिंता है, न ही सरकारी अस्पतालों में काम करने वाले डाक्टरों की हालतों की।\nस्वास्थ्य सेवा के निजीकरण के समाज-विरोधी कार्यक्रम को रोकना होगा, वापस लेना होगा। सरकार को और मेडिकल कालेज खोलने चाहियें, ताकि वे सारे नौजवान जो डाक्टर बनकर समाज की सेवा करना चाहते हैं, मुनासिब दाम पर अच्छी मेडिकल शिक्षा पा सकें। राज्य को यह सुनिश्चत करना होगा कि देश के हर कोने में, पर्याप्त संख्या में तथा सभी सुविधाओं से युक्त सरकारी अस्पताल हों। राज्य को सुनिश्चित करना होगा कि उन अस्पतालों में पर्याप्त संख्या में डाक्टर, नर्स और अन्य कर्मचारी मौजूद हों, जो लोगों की स्वास्थ्य समस्याओं को हल कर सकें। राज्य को यह सुनिश्चित करना होगा कि डाक्टर आपराधिक कार्यवाही और शारीरिक हमलों के डर से मुक्त होकर अपना काम कर सकें।\nकम्युनिस्ट ग़दर पार्टी डाक्टरों के जायज़ संघर्ष का पूरा-पूरा समर्थन करती है। हम देश के सभी लोगों से आह्वान करते हैं कि एक ऐसी स्वास्थ्य सेवा की व्यवस्था के लिए मिलकर संघर्ष करें, जो लोगों की सेवा में काम करेगी, न कि मुट्ठीभर पूंजीपति करोड़पतियों के लिए।\nहल्ला बोल धरना सेवाओं के निजीकरण मेडिकल शिक्षा Apr 16-30 2018 Voice of the Party Privatisation Rights 2018


29 दिनों के बाद Armenia और Azerbaijan में शांति लौटेगी, इस देश ने कराया संघर्ष विराम - Talkaaj\nHomeविदेश29 दिनों के बाद Armenia और Azerbaijan में शांति लौटेगी, इस देश...\n29 दिनों के बाद Armenia और Azerbaijan में शांति लौटेगी, इस देश ने कराया संघर्ष विराम\nFile photo PTI Armenia और Azerbaijan\nWorld Desk: अर्मेनिया (Armenia) और Azerbaijan (अज़रबैजान) के बीच 29 दिनों तक चलने वाले युद्ध के शांत होने की उम्मीद है। दोनों देश आधी रात से संघर्ष विराम लागू करने पर सहमत हुए हैं। पहले अमेरिकी विदेश मंत्री माइक पोम्पियो और फिर राष्ट्रपति डोनाल्ड ट्रम्प ने ट्विटर पर दी जानकारी दी\nअर्मेनिया (Armenia) और Azerbaijan (अज़रबैजान) के बीच 29 दिनों तक चलने वाले युद्ध के शांत होने की उम्मीद है। दोनों देश आधी रात से युद्धविराम लागू करने पर सहमत हुए हैं। पहले अमेरिकी विदेश मंत्री माइक पोम्पियो और फिर राष्ट्रपति डोनाल्ड ट्रम्प ने ट्विटर पर यह जानकारी दी।\nआर्मेनिया और अजरबैजान दुनिया के नक्शे पर दो छोटे देश हैं। लेकिन नागोर्नो काराबाख पर लगभग एक महीने से इन दोनों देशों के बीच इतना भीषण युद्ध चल रहा है। जिसकी वजह से दुनिया की नजर इन दोनों देशों पर टिकी हुई थी। यह दावा किया जा रहा है कि अब तक इस युद्ध में दोनों तरफ के लगभग 5000 लोग मारे जा चुके हैं।\nमाइक पोम्पिओ ने समझौते के बारे में जानकारी दी\nअमेरिका सहित तीन देशों ने एक संयुक्त बयान जारी किया\nट्रंप ने समझौते का स्वागत किया\nसमझौता का शक?\nतुर्की आग में घी डाल रहा है\nदोनों देशों में युद्धविराम पहले भी विफल रहा\nदोनों देशों के बीच समझौता करने के कई प्रयासों के बाद, युद्ध के बादलों को कटते देखा जा रहा है। अमेरिकी विदेश मंत्री माइक पाओ म्पियो ने जानकारी दी है कि दोनों देश संघर्ष विराम के लिए सहमत हो गए हैं। वास्तव में, अमेरिका ने अर्मेनिया और अजरबैजान के विदेश मंत्री और OSCE मिन्स्क समूह के साथ गहन बातचीत की। ताकि नागबोर्न करबाख के संघर्ष को समाप्त करने के करीब पहुंच सके।\nअर्मेनिया के विदेश मंत्री ज़ोहराब मन्नत्सक्यानन और अजरबैजान के विदेश मंत्री जेहुन ब्य्रामोव आधी रात के युद्धविराम को लागू करने और पालन करने के लिए प्रतिबद्ध हैं। अमेरिका ने भी दोनों देशों के साथ एक संयुक्त बयान जारी किया है। जिसमें कहा गया है कि 10 अक्टूबर को अर्मेनिया और अजरबैजान मास्को में मानवीय युद्ध विराम के लिए सहमत हुए। इसे लागू करने के लिए प्रतिबद्ध हैं।\nये भी पढ़े :-Android उपयोगकर्ता ध्यान दें! इन 21 ऐप्स को लेकर जारी अलर्ट, आपके फोन के लिए खतरनाक है!\nअमेरिका के राष्ट्रपति डोनाल्ड ट्रम्प, जिन्होंने दोनों देशों के बीच संघर्ष विराम का नेतृत्व किया, ने भी संघर्ष विराम से कई लोगों की जान बचाने की उम्मीद जताई। ट्रम्प ने अर्मेनियाई प्रधान मंत्री निकोलस पशिनेन और अज़रबैजान के राष्ट्रपति इल्हाम अलीयेव को युद्ध विराम पर बधाई दी। उन्होंने कहा कि इससे कई लोगों की जान बच जाएगी।\nवर्तमान में, आर्मेनिया और अजरबैजान अमेरिका, रूस और फ्रांस जैसी शक्तियों के दबाव के कारण युद्ध विराम के लिए सहमत हुए हैं। लेकिन इस बात में संदेह है कि यह संघर्षविराम आखिर कब तक चल पाएगा। वास्तव में\nतुर्की इस क्षेत्र का एक देश है, जो इस क्षेत्र में शांति नहीं चाहता है।\nतुर्की, जिसने अजरबैजान पर हमले के लिए अजरबैजान और आतंकवादियों की एक सेना को हथियार दिए, अब अजरबैजान की मांग पर अपनी सेना भेजने के लिए तैयार है। ऐसी स्थिति में, विशेषज्ञों का मानना है कि तुर्की फिर से दोनों देशों के बीच युद्ध की आग में घी डाल सकता है।\nइससे पहले भी दोनों देश संघर्ष विराम के लिए सहमत हुए हैं … लेकिन यह युद्ध विराम 10 मिनट भी नहीं चला और उसके बाद दोनों देशों ने एक-दूसरे पर गोलाबारी शुरू कर दी। नए युद्ध विराम से एक दिन पहले, अर्मेनिया और अजरबैजान ने एक-दूसरे के क्षेत्रों को निशाना बनाया। कुछ समय के लिए, इस युद्ध से दोनों देशों को भारी नुकसान हुआ है और सैकड़ों लोग मारे गए हैं। इस स्थिति में संघर्ष विराम आम नागरिकों के लिए बहुत अच्छी खबर है, लेकिन युद्धविराम की उम्र को लेकर भी लोग डरे हुए हैं।\nPrevious articleये बेस्ट लैपटॉप (Laptops) 25 हजार से कम कीमत के, विवरण देख खरीदने का होगा मन\nNext articleआम आदमी के लिए बड़ी खबर! आपके LPG सिलेंडर बुकिंग फोन नंबर को बदल दिया, फटाफट ऐसे करें चेक


Covid-19: इस दिन खेला जाएगा पहला इंटरनेशनल मैच, इंग्लैंड से भिड़ेगा वेस्टइंडीज! | cricket - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nवेस्टइंडीज की टीम इंग्लैंड दौरे (England Vs West Indies) पर आने के लिए तैयार है, दोनों टीमें तीन टेस्ट मैचों की सीरीज खेलेगी\nLast Updated: May 25, 2020, 6:22 PM IST\nनई दिल्ली. कोरोना वायरस (Coronavirus) की वजह से क्रिकेट पिछले तीन महीनों से थमा हुआ है. खिलाड़ियों ने मैदान पर प्रैक्टिस तो शुरू कर दी है लेकिन अब अच्छी खबर ये है कि जुलाई में फैंस इंटरनेशनल मैच का लुत्फ भी उठा सकेंगे. मीडिया रिपोर्ट्स के मुताबिक वेस्टइंडीज की टीम इंग्लैंड दौरे (West Indies vs England) के लिए तैयार हो गई है और वो अपनी 25 सदस्यीय टीम तीन मैचों की टेस्ट सीरीज के लिए भेजेगी. इनमें से 15 खिलाड़ी टेस्ट टीम का हिस्सा होंगे, वहीं 10 अन्य खिलाड़ी रिजर्व के तौर पर इंग्लैंड जाएंगे.\nवेस्टइंडीज और इंग्लैंड के बीच टेस्ट सीरीज\nअगर सबकुछ सही रहा तो कोरोना वायरस के बाद पहली इंटरनेशनल क्रिकेट सीरीज वेस्टइंडीज और इंग्लैंड के बीच होगी. वेस्टइंडीज क्रिकेट बोर्ड के चीफ एक्जीक्यूटिव ने जानकारी दी है कि उनकी 25 सदस्यीय टीम खाली स्टेडियम में खेलने के लिये तैयार है. ईएसपीएन क्रिकइंफो की रिपोर्ट के मुताबिक वेस्टइंडीज बोर्ड के चीफ एक्जीक्यूटिव जॉनी ग्रेव ने कहा कि वो इंग्लैंड क्रिकेट बोर्ड के साथ पिछले6हफ्तों से सीरीज पर चर्चा कर रहे हैं और अब उन्हें ईसीबी के औपचारिक न्योते का इंतजार है.\nजून में होगी टेस्ट सीरीज\nरिपोर्ट्स के मुताबिक अगले महीने जून में वेस्टइंडीज की टीम इंग्लैंड(West Indies vs England) के दौरे पर टेस्ट सीरीज खेलने आ सकती है. इंग्लैंड रवाना होने से पहले वेस्टइंडीज के खिलाड़ियों का कोरोना वायरस टेस्ट होगा, तभी वो दौरे पर जा सकेंगे. इसके बाद वो इंग्लैंड में क्वारंटीन रहेंगे और जुलाई में टेस्ट सीरीज का आयोजन होगा. सबकुछ सही रहा तो 8 जुलाई से टेस्ट सीरीज का आगाज होगा और 16 जुलाई को दूसरा टेस्ट खेला जाएगा. टेस्ट सीरीज का आखिरी मैच 28 जुलाई को होगा. बता दें ये दौरा4जून से शुरू होना था लेकिन कोरोना वायरस की वजह से इंग्लैंड में 1 जुलाई तक सभी खेल प्रतियोगिताएं बंद हैं. वैसे इंग्लैंड के खिलाड़ियों ने वेस्टइंडीज सीरीज के मद्देनजर व्यक्तिगत अभ्यास शुरू कर दिया है.\nबता दें सिर्फ वेस्टइंडीज ही नहीं पाकिस्तान क्रिकेट टीम (Pakistan Cricket Team) भी इंग्लैंड दौरे के लिए तैयार हो चुकी है. इन दोनों टीमों के बीच5अगस्त से तीन मैचों की टेस्ट सीरीज खेली जाएगी. पाकिस्तान की टीम में भी 25 सदस्य होंगे. ये सभी खिलाड़ी इंग्लैंड क्रिकेट बोर्ड के प्राइवेट विमान से लंदन पहुंचेंगे. पाकिस्तान के खिलाड़ी भी इंग्लैंड में 14 दिनों तक क्वारंटीन रहेंगे और आपस में प्रैक्टिस मैच खेलेंगे. पाकिस्तान की टीम टेस्ट सीरीज के बाद टी20 सीरीज भी खेलेगी.\nFirst published: May 25, 2020, 5:46 PM IST


'दिलवाले दुल्हनिया ले जाएंगे' की मेकिंग की 21 बातें जो कलेजा ठंडा कर देंगी! - DDLJ is celebrating 21 years of its release and do you know these 21 things about it?\n1995 में यशराज फिल्म्स की स्थापना के 25वें साल में ये फिल्म रिलीज हुई. यश चोपड़ा के बड़े बेटे आदित्य चोपड़ा की बतौर निर्देशक पहली फिल्म. इतिहास के पन्नों में अमर होने वाली और प्यार करने का कल्चर बदल देने वाली.\nगजेंद्रgajendra.bhati@lallantop.comअक्टूबर 20, 2020 11:30 AM\n#1.ज्यूरिख़ में शराब के नशे में ‘ज़रा सा झूम लूं मैं’ गाना गाने के बाद सुबह जब सिमरन जागती है तो शाहरुख का कैरेक्टर राज कहता है कि रात को उनके बीच सबकुछ हो गया और वे किसी को मुंह दिखाने लायक नहीं रहे. इस फेमस सीन में शाहरुख के सीने पर लिपस्टिक वाले होठों के निशान होते हैं. असल में ये निशान ख़ुद काजोल ने बनाए थे.\n#2.शाहरुख़ ने फिल्म में लेदर का काला जैकेट पहना था जो युवाओं के बीच फैशन बन गया था. इसे उदय चोपड़ा ने अमेरिका के कैलिफोर्निया में हार्ले-डेविडसन के एक स्टोर से 400 डॉलर में ख़रीदा था. बाद में शाहरुख ने इसे संभालकर रखा.\n#3.1995 के सितंबर में आमिर खान की फिल्म ‘रंगीला’ रिलीज हुई और अक्टूबर में ‘दिलवाले दुल्हनिया ले जाएंगे’. अगले साल फिल्मफेयर अवॉर्ड्स में दोनों ही फिल्में प्रमुख श्रेणियों में साथ नामांकित हुईं. खासकर बेस्ट एक्टर की श्रेणी में शाहरुख-आमिर आमने सामने थे. खास बात ये थी कि कभी बॉलीवुड अवॉर्ड्स में न जाने वाले आमिर भी इसमें आए थे. उन्हें पूरा यकीन था कि वे ही जीतेंगे लेकिन शाहरुख को अवॉर्ड मिला. शाहरुख वैसे भी संबंधित मैगजीन के काफी करीबी हैं. बताया जाता है कि इसी दिन के बाद से आमिर ने फिल्म पुरस्कारों में जाना बंद कर दिया.\n#4. शाहरुख ख़ान ने राज नाम के किरदार करियर में सबसे ज्यादा किए हैं और एनआरआई दर्शकों के बीच ये नाम ख़ासा लोकप्रिय है. डीडीएलजे से ही शाहरुख इस नाम में लोकप्रिय हुए. ये नाम रणबीर कपूर के दादा और दिग्गज फिल्मकार राज कपूर के नाम पर रखा गया था. इसे रखा था निर्देशक आदि ने जो राज कपूर के बड़े फैन हैं.\n#5. इस फिल्म में ‘मेहंदी लगा के रखना’ गाना नहीं होना था. इसे यश चोपड़ा की किसी अन्य फिल्म के लिए बनाया गया था लेकिन बाद में यू़ज़ किया गया. इस गाने में काजोल की कैरेक्टर सिमरन हरे रंग के जोड़े में नजर आती हैं. ये रंग मनीष मल्होत्रा ने चुना था जबकि आदि इसके खिलाफ थे क्योंकि पंजाबी दुल्हनें लाल या पिंक जैसे रंगों के जोड़े पहनती हैं. वैसे अपनी शादी में भी काजोल ने हरे रंग की महाराष्ट्रियन साड़ी पहनी थी.\n#6.पहले हीरो का रोल हॉलीवुड एक्टर टॉम क्रूज़ के लिए लिखा गया था. निर्देशक आदि की कहानी में हिंदुस्तानी लड़की को अमेरिकी से प्यार हो जाता है. लेकिन बाद में पापा यश चोपड़ा के कहने पर आदि ने इंडियन हीरो लिखा.\n#7. फिल्म का नाम ‘दिलवाले दुल्हनिया ले जाएंगे’ किरण खेर ने सुझाया था. क्रेडिट्स में उन्हें इसका श्रेय भी दिया गया है. 1974 में आई फिल्म ‘चोर मचाए शोर’ में ‘ले जाएंगे ले जाएंगे दिलवाले दुल्हनिया ले जाएंगे’ गाना भी था जिसे डीडीएलजे में एक जगह अंताक्षरी में गाया जाता है. इसके अलावा 1980 में भी इसी नाम वाली एक रोमांटिक फिल्म रिलीज हुई थी.\n#8. आदि और यश जी फिल्म में एक्शन दृश्य नहीं रखना चाहते थे. शाहरुख ने उन्हें कहा कि फिल्म में एक्शन रखें. कथित तौर पर शाहरुख कहते थे डीडीएलजे हिट इसलिए हुई क्योंकि क्लाइमैक्स में मार धाड़ के दृश्य डाले गए.\n#9. ‘दिलवाले दुल्हनिया ले जाएंगे’ इंडिया की पहली फिल्म थी जिसकी मेकिंग की आधे घंटे की डॉक्यूमेंट्री टीवी पर दिखाई गई थी. इसे दूरदर्शन पर प्रसारित किया गया. इसे करण जौहर और उदय चोपड़ा ने मिलकर एडिट किया था. करण जौहर ने कहा, इसे बनाना ऐसा था जैसे वे अपनी पहली फिल्म बना रहे हैं.\n#10. फिल्म के गाने ‘तुझे देखा तो ये जाना सनम’ के एक हिस्से की शूटिंग हरियाणा के एक गांव में की गई. शूटिंग के लिए पंचायत से मंजूरी ले ली गई थी लेकिन ऐन वक्त पर वहां के लोग बिगड़ गए. वे शूटिंग रुकवा रहे थे कि शाहरुख बीच में आए और उन्होंने दिल्ली वाली हरियाणवी बोलकर मामला शांत करवाया.\n#11. अनुपम खेर ने राज के कूल डैड का रोल किया किया था लेकिन असल में वे अमरीश पुरी वाला रोल करना चाहते थे. उन्होंने आदि से कहा था कि सिमरन के पिता का बड़ा रोल उन्होंने पुरी को क्यों दिया? लेकिन आदि ने उन्हें वो रोल नहीं दिया और खेर को धरमवीर मल्होत्रा ही बनना पड़ा.\n#12.पहले राज का रोल सैफ अली ख़ान को ऑफर किया गया था. लेकिन उन्होंने मना कर दिया. सलमान ख़ान और आमिर ख़ान को भी ये रोल पेश किया गया था.\n#13.अंत में शाहरुख को इसकी स्क्रिप्ट सुनाई गई लेकिन उन्होंने भी मना कर दिया. वे रोमांटिक रोल नहीं करना चाहते थे. वे तब नेगेटिव रोल्स में ही चल रहे थे. बाद में उन्हें यश चोपड़ा ने कहा कि अगर वे रोमांटिक फिल्म नहीं करेंगे तो कभी भी बड़े स्टार नहीं बनेंगे. इसके बाद शाहरुख ने ये फिल्म साइन की.\n#14. रेलवे स्टेशन वाले आखिरी सीन में घर के प्रमुख लोग मौजूद होते हैं लेकिन हिमानी शिवपुरी का कम्मो का कैरेक्टर नहीं. स्क्रिप्ट के मुताबिक उन्हें भी वहां होना था लेकिन उनके पति की मृत्यु हो गई थी.\n#15.‘मेरे ख़्वाबों में जो आए’ फिल्म में काजोल की एंट्री वाला गाना होता है. इसमें वे तौलिये में नाचती नजर आती हैं. पहले वे सख़्त ख़िलाफ थीं. उन्होंने आदि से बहस की कि इतने वक्त तक कोई लड़की तौलिये में क्यों नाचेगी और वे कम कपड़ों में नाचने वाली हीरोइन नहीं हैं. बाद में आदि ने कहा कि गाना दिखने में सुंदर और अच्छा लगेगा तब वे मान गईं.\n#16. इसी गाने के आखिरी हिस्से में काजोल सफेद शॉर्ट टॉप और शॉर्ट स्कर्ट पहन बरसात में नाचती हैं. पहले ये स्कर्ट बहुत लंबी थी लेकिन आदि के कहने पर कॉस्ट्यूम डिजाइनर मनीष मल्होत्रा ने उसे काटा. आखिर में वो बहुत छोटी हो गई और उसी के साथ गाना शूट हुआ.\n#17. परमीत सेठी ने कहानी में सिमरन के होने वाले पति कुलजीत का रोल किया था. इसका स्क्रीन टेस्ट अरमान कोहली ने भी दिया था लेकिन परमीत को मिला क्योंकि वे टेस्ट में बूट, जींस और वेस्टकोट पहनकर आए थे.\n#18. राज के कूल डैड का रोल असल में यश चोपड़ा के व्यक्तित्व पर आधारित था. आदि ने अपने पिता के व्यवहार और व्यक्तित्व को देखते हुए धर्मवीर मल्होत्रा का रोल लिखा. यश चोपड़ा की पत्नी पामेला के मुताबिक वे अपने बच्चों के पिता नहीं बल्कि दोस्त बनने में यकीन रखते थे और यही फिल्म में दर्शकों ने बहुत पसंद किया.\n#19.आदित्य चोपड़ा और करण जौहर को अनुपम ख़ेर ने जुलाई 1994 में ‘हम आपके हैं कौन’ के ट्रायल शो में बुलाया था. दोनों गए. दोनों को फिल्म बहुत पसंद आई. करण जौहर की ये फेवरेट फिल्म बन गई और आदित्य चोपड़ा भी बहुत प्रभावित हुए. वहीं इस फिल्म के निर्देशक सूरज बड़जात्या अगले साल रिलीज हुई आदि की ‘डीडीएलजे’ से बहुत अधिक प्रभावित हुए. एक समय ऐसा था जब वे हर हफ्ते इस फिल्म को देखते थे. ये भी कहा जाता है कि वे अपनी हर नई फिल्म शुरू करने से पहले ‘डीडीएलजे’ जरूर देखते हैं.\n#20. जब राज फेल हो जाता है तो उसके डैड (अनुपम खेर) नाराज नहीं होते, बल्कि खुश होते हैं. वे दीवार पर टंगी अपने पुरखों की तस्वीरों की ओर इशारा कर-करके बताते हैं कि वो उन्हीं के नक्शेकदम पर चल रहा है. इस सीन में अनुपम खेर ने अपने असली चाचा लोगों के नाम लिए थे जो पढ़ाई में अच्छे नहीं थे.\n#21.फराह ख़ान ने ‘रुक जा ओ दिल दीवाने’ गाने को कोरियोग्राफ किया था. वे अन्य गानों को भी डायरेक्ट करने के लिए यूरोप जाने वाली थीं लेकिन जा नहीं सकीं क्योंकि उनकी डेट्स नाना पाटेकर ने बुक कर रखी थीं.\nये भी पढ़ लीजिए नः\nPrevious Previous post: PM मोदी को ट्रोल करने वालों ने ऐसी गलती कर दी कि जानेंगे, तो माथा पकड़ लेंगे\nNext Next post: मजाक में कही किस बात को लेकर सीएम योगी निशाने पर आ गए हैं?


ऑनलाइन लूडो खेलते भाभी को हुआ प्यार, पति को छोड़ लिव इन में रहने लगी देवर के साथ\nBy Pooja TiwariWed, 1 Sep 2021\nजोधपुर. सनसिटी जोधपुर में ऑनलाइन मोबाइल गेम लूडो खेलते-खेलते एक महिला को अपने चचेरे देवर से प्यार हो गया. देवर के प्यार में डूबी भाभी बाद में पति को छोड़कर उसके साथ भाग गई और लिव-इन में रहने लग गई. दोनों ने कोर्ट मैरिज करने की भी पूरी तैयारी कर ली थी, लेकिन इस बीच उसका प्रेमी देवर अचानक गायब हो गया.\nअब महिला ने अपने प्रेमी के परिजनों पर उसे गायब करने आरोप लगाते हुए पुलिस में मामला दर्ज कराया है. पुलिस इस प्रेम कहानी का पेंच सुलझाने में जुटी है. हालांकि, मामला अभी तक उलझा हुआ ही है.\nदेवर-भाभी की यह लव स्टोरी जोधपुर के कुड़ी भगतासनी थाना इलाके की है. मामले की तफ्तीश में जुटे जांच अधिकारी विशनाराम ने बताया कि नीतू नाम की एक महिला ने अपने प्रेमी प्रवीण के घर वालों पर उसे गायब करने का मामला दर्ज कराया है.\nनीतू जोधपुर जिले के देचू इलाके की रहने वाली है. नीतू की अपने चचेरे देवर प्रवीण के साथ मोबाइल पर लूडो गेम खेलने के दौरान नजदीकियां बढ़ी थीं. बाद में ये नजदीकियां प्यार में तब्दील हो गई.पुलिस के अनुसार, दोनों घर से भागकर जोधपुर में लिव-इन रिलेशनशिप में रहने लगे.\n30 जुलाई को दोनों जोधपुर आ गए थे. दोनों ने पहले लिव-इन में रहकर बाद में शादी करने का प्लान बनाया. नीतू और उसके प्रेमी प्रवीण ने जोधपुर में कोर्ट मैरिज करने की पूरी तैयारी कर ली थी, लेकिन अचानक प्रवीण गायब हो गया.\nइस पर अब नीतू ने पुलिस में रिपोर्ट दर्ज करवाई है. नीतू ने प्रेमी के घर वालों पर आरोप लगाते हुए बताया है कि वे प्रवीण को समाज से बहिष्कृत करने का भय दिखा रहे हैं.पुलिस की प्रारंभिक जांच में सामने आया है कि नीतू का पति उम्र में उससे 8 साल बड़ा है.\nशादी के बाद से दोनों में नहीं बनती थी. लिहाजा ससुराल में चचेरे देवर प्रवीण के साथ नजदीकियां बढ़ने के बाद नीतू उसकी ओर आकर्षित हो गई. बाद में दोनों भागकर जोधपुर आ गये और यहां कुड़ी भगतासनी हाउसिंग बोर्ड में लिव इन में रहने लगे. पुलिस पूरे मामले की गहरायी से जांच करने में जुटी है.


बिहार: 31 मई तक बैंकों में महज4घंटे ही होगा काम,2बजे तक ही खुले रहेंगे बैंक - Hind News Network\nबिहार: 31 मई तक बैंकों में महज4घंटे ही होगा काम,2बजे तक ही खुले रहेंगे बैंक\nकोरोना के बढ़ते संक्रमण को देखते हुए बिहार के बैंकिंग कार्य अवधि मेें भी बदलाव किया गया है. अब बैंकों में 31 मई तक दोपहर2बजे तक ही कामकाज होगा. बता दें कि स्टेट लेवल बैंकर्स कमेटी (SLBC) द्वारा लॉकडाउन-1 में जारी नोटिफिकेशन के अनुसार 15 मई तक बैंकिंग कार्यकाल ग्राहकों के लिए सुबह 10 बजे से दोपहर दो बजे तक खोला गया था. अब इसी को बढ़ाकर 31 मई कर दिया गया है.\nइसके साथ ही नए नोटिफिकेशन में स्पष्ट किया गया है कि बैंकों के प्रशासनिक कार्यालय 50 फीसदी स्टाफ के साथ पहले की तरह पूरे बैंकिंग कार्य अवधि में कार्यरत रहेंगे. कोरोना के बढ़ते प्रसार को देखते हुए अभी सतर्कता और एहतियात बहुत जरूरी हैं. सभी को इसका पूरा ख्याल रखने की जरूरत है. ऐसा करके ही कोरोना जैसी इस भयानक महामारी से निपटा जा सकता है और कोरोना के चेन को तोड़ा जा सकता है.\nबता दें कि बिहार में लॉकडाउन की अवधि विस्तार के साथ ही राज्य में लॉकडाउन-2 की शुरुआत हो गई है. अब यह 25 मई तक लागू रहेगा. इस अवधि में आवश्यक सेवाओं को छोड़ बाकी सरकारी कार्यालय बंद रहेंगे. वहीं, दुकानें व वाणिज्यिक एवं अन्य प्रतिष्ठान भी बंद रहेंगे. सार्वजनिक स्थानों और रास्तों पर अनावश्यक आवागमन (पैदल सहित) भी पूरी तरह प्रतिबंधित रहेगा.\nनालंदा में शर्मनाक घटना: एम्बुलेंस की जगह कचरा ढोने वाले ठेले से ढोया जा रहा है कोरोना मरीजों का शव, वीडियो वायरल\nनालंदा: बहन की डोली उठने से पहले उठ गई भाई की अर्थी, सड़क हादसे में हुई मौत


Fruits ke gunkari fayde - Health benefits of fruits | Techaruby - Learning Source\nFruits ke gunkari fayde - Health benefits of fruits\n00Abid Khan 13 January, 2017\nफल खाने में स्वादिष्ट होने के साथ-साथ हमे तरोताज़ा रखते है। ये हमे बिमारियों से लड़ने और हमारे शरीर को तन्दुरस्त रखने में बहुत मदद करते है।\nइनमे मौजूद विटामिन्स, मिनरल्स, आयरन इत्यादि हमारे शरीर के इम्यून सिस्टम को मजबूत रखते है। चलिए अलग-अलग प्रकार के फलों के गुणकारी फायदों के बारे में जानते है।\n1. चीकू-Sapodilla : चीकू खाने से आंतो की शक्ति बढ़ती है बुखार में भी\nचीकू का उपयोग फायदेमंद होता है। ये iron से भरपूर होता है तो खून बढ़ाने का अच्छा श्रोत है।\n2. सेब-Apple : हमेशा सुबह खाली पेट सेब खाने से migraine की problems से छुटकारा मिलता है। और यह खून बढ़ाने और पाचन क्रिया को सुधारने में बहुत बढ़िया फल है। रोगियों के लिए यह एक सबसे उत्तम फल है।\n3. आम -Mango : आम में भरपूर antioxidant तत्व और आयरन होता है। यह पोषक तत्वों से युक्त होता है जिससे इसका सेवन करने से अनियमित धड़कन, रक्त चाप को नियंत्रित करने में मदद मिलती है। खून बढाने के लिए भी यह एक बहुत अच्छा fruit है।\n4. कच्चा केला-Banana : कच्चे केले की सब्जी अल्सर के रोगियों के लिए बहुत लाभकारी है।\n5. बबूल-Babul tree : जिनको भूख कम लगती है उनके लिए बबूल की फलियों का पाउडर सुबह- शाम पानी के साथ इस्तेमाल करने से भूख अच्छी लगेगी।\n6. निम्बू-Lemon : high blood pressure रोगियों को आधे कप पानी में आधे निम्बू का रस डालकर दिन में2-3 बार पीना बहुत फायदेमंद है।\nये भी पढ़े : निम्बू के 18 गुणकारी फायदे\n7. अमरुद-Guava : बवासीर के रोगियों को को सुबह-सुबह नियमित रूप से खाली पेट2-3 पके हुए अमरुद खाने चाहिए जिससे पेट की कब्ज दूर होगी।\n8. गाजर-Carrot : अगर दमे की समस्या से परेशान है तो रोज गाजर का juice पिए बहुत जल्द ही इससे छुटकारा मिलेगा।\n9. पुदीना-Mint : अगर हिचकी से परेशान है तो 10 -15 पते पुदीने की चबाये और निम्बू काटकर उसपे सेंधा नमक लगाकर चूसे, बहुत जल्दी इससे राहत मिलेगी।\n10. टमाटर-Tomato : टमाटर में lycopene Vitamin B-6 , folet जैसे तत्व पाए जाते है जो कैंसर को रोकने में मदद करते है।\n11. कीवी-Kiwifruit : ताज़ी कीवी पीसकर चेहरे पर लगाने से चेहरे के दाग खत्म हो जाते है।\n12. पपीता-Papaya : जिन्हें कब्ज अथवा पेट साफ नही होता उन्हें पपीते का अधिक सेवन करना चाहिए इससे लिवर अच्छा रहता है और पेट साफ रहता है।\n13. करेला-Karela : करेले का जूस blood sugar level को control करता है। और भूख बढाता है। करेले का जूस डाइबिटीज के रोगियों के लिए लाभप्रद है।\n14. सन्तरा-Orange : सन्तरे के छिलको को पीसकर पाउडर बनाकर उसमे गुलाब जल मिलाके चेहरे पे लगाने से दाग धब्बे और झाइयां दूर होती है।\n15. सीताफल-Sugar Apple : सीताफल खाने से हृदय, नैत्र, रक्त चाप अच्छे रहते है।\n16. नाशपती-Pear : नाशपती में अधिक मात्रा में फाइबर होता है इसके सेवन से कब्ज में राहत मिलती है।\n17. केला-Banana : दस्त होने पर केला बहुत लाभदायक होता है इसे खाने से दस्त में जल्दी ही रिलीफ मिलती है।\n18. तरबूज-Watermelon : गर्मियों में तरबूज खाने चाहिए। ये आपके शरीर में पानी की पूर्ति करके आपके शरीर को dehydration होने से बचाते है।\n19. केला-Banana : केला खाने से anemia, high blood pressure , depression में लाभदायक है। वजन बढ़ाने में भी केले का अहम योगदान है।\n20. खरबूजा-Honeydew melon : खरबूजा पोषक तत्वों से भरपूर होता है। यह ठंडा और स्वादिष्ट होता है। गर्मियों में खरबूजा खाने से शरीर में पानी की पूर्ति हो जाती है।\n21. लीची-Lychee : लीची खाने से dehydration की समस्या से निजात मिलती है साथ में यह हृदय सम्बन्धित और कैंसर जैसी बिमारियों से भी बचाता है।\n22. अंगूर-Grappes : अंगूर खाने से खून बढ़ता है और कमजोरी और थकावट से राहत मिलती है। यह सौन्दर्य निखारने में भी गुणकारी है।\n23. सन्तरा-Orange : सन्तरे में बहुत vitamins है यह त्वचा से सम्बधित रोगों में बहुत फायदेमंद है इसके ताजे छिलके को चेहरे पर रगड़ने से चेहरे के मुहांसो के निशान और झाइयां कम हो जाती है। नित्य इसका रस पिने से स्वास्थ्य तरोताजा रहता है। यह शरीर में पानी की कमी की भी पूर्ति करता है।\n24. कच्चा पपीता-Papaya : हमेशा कच्चे पपीते की सब्जी बनाके खाने से पेट से जुडी सभी समस्याओं का समाधान होता है\n25. गाजर-Carrot : गाजर का रस पिने से skin का रंग सुधरता है। indigestion और cholestrol जैसी समस्याओं से भी छुटकारा दिलाता है। यह immune system को मजबूती देता है।\n26. आवंला-Gooseberry : वैसे तो आवंला के बहुत सारे फायदे है पर आवंला आँख, दिल, खांसी, बलगम की बिमारियों को दूर करता है। यह high cholesterol से भी बचाता है और immune system को मजबूत करता है।\n27. खीरा-Cucumber : खीरा खाने से kidney stone, heartburn, headache में बहुत फायदा मिलता है। यह स्किन को निखारने और सुंदर बनाने में बहुत अच्छा है।\n28. स्ट्रॉबेरी-Strawberry : स्ट्रॉबेरी खाने से कैंसर (Cancer) से लड़ने की क्षमता बढ़ती है तथा यह जवान और खूबसूरत बनाये रखने में अहम भूमिका निभाती है।\n29. ब्लूबेरी-Blueberry : ब्लूबेरी हमारे heart को सुरक्षित रखने में लाभकारी है।\n30. अन्नानास-Pineapple : अन्नानास गठिया (Arthritis) रोगों में लाभकारी होता है। यह blood circulation को अच्छा रखता है और खूबसूरती बढ़ाता है।\nगुटखा, तम्बाकू, सिगरेट, शराब कैसे छोड़े ?\nवजन कैसे बढ़ाएं ?\nTecharuby - Learning Source: Fruits ke gunkari fayde - Health benefits of fruits\nFruits natural aur khane me swadisht hote hai. Falon me mojud vitamins, minerals hume bahut sare rogon se bachate hai, Fruits hume healthy aur sundar banaye rakhne me aharm yogdan dete hai. Jane fruits ke gunkari fayde hindi me.